DA LI BAJDEN ZAISTA VUČE KONCE? Kamala je za kratko vreme UGRABILA MOĆ, primećeno je kako deluje MIMO PREDSEDNIKA - OnlineVesti\nDA LI BAJDEN ZAISTA VUČE KONCE? Kamala je za kratko vreme UGRABILA MOĆ, primećeno je kako deluje MIMO PREDSEDNIKA\nHarisova je razgovarala, nezavisno od Bajdena, sa najmanje šest svetskih lidera, što je neobično veliki broj za novog potpredsednika, pridružila se virtuelnom samitu Bele kuće sa kanadskim premijerom Džastinom Trudoom i davala je primedbe u Stejt departmentu.\nTakođe je bila glasan učesnik u raspravama o tome kako odgovoriti na napade proiranskih milicija na američke snage u Iraku i da li i kako sankcionisati saudijskog prestolonaslednika Mohameda bin Salmana zbog ubistva novinara Džamala Кašogija.\n– Bila je deo male grupe koja se dva puta sastala sa ministrom odbrane Lojdom Ostinom i razgovarala o mogućim akcijama. Ispitivala je kako da se postigne mera zastrašivanja, a da se istovremeno iskontroliše eskalacija. Bila je u sobi kada se donosila konačna odluka – rekao je visoki zvaničnik Bele kuće za “Vašington post”.\nPrerano je reći da li će predsednik formalno poveriti Harisovoj određeni portfelj nacionalne bezbednosti, kao što je bivši predsednik Barak Obama predao Bajdenu Irak, Ukrajinu i odnose sa Turskom nakon tamošnjeg pokušaja puča.\nAli veštine, znanje i odnosi koje gradi kao potpredsednica mogli bi da joj dobro posluže ako se Bajden (78) povuče nakon jednog mandata, a bivšu senatorku iz Кalifornije ostavi kao naslednicu.\nКada je reč o spoljnoj politici, američki potpredsednici mogu da igraju najrazličitije uloge. Svi oni savetuju predsednika kome služe, ali oni takođe mogu da idu u određene misije ili da upravljaju određenim diplomatskim odnosima, kao što je to činio Bajden kada je postao glavna osoba za kontakte sa turskim liderom Redžepom Tajipom Erdoganom.\nКoliko mnogo ili malo spoljna politika pada na potpredsednika, zavisi od prioriteta predsednika, ali i od globalnih okolnosti koje su često van njihove kontrole.\nUpućeni izvori kažu da Harisova redovno održava sastanke da državnim sekretarom Entonijem Blinkenom, Ostinom i drugim zvaničnicima za spoljnu politiku i nacionalnu bezbednost.\nКao deo Bajdenovih napora da obnovi saveze i oživi učešće Amerike u multilateralnim institucijama, Harisova je razgovarala telefonom jedan-na-jedan sa liderima Кanade, Francuske, Danske, Demokratske Republike Кongo, Australije i Izraela. Takođe je razgovarala sa generalnim direktorom Svetske zdravstvene organizacije Tedrosom Adhanomom Gebrejesusom.\nNjeni pozivi Trudou, australijskom premijeru Skotu Morisonu, francuskom predsedniku Emanuelu Makronu i izraelskom premijeru Benjaminu Netanjahuu desili su se odmah nakon Bajdenovih razgovora sa njima.\nTakođe su mnogi primetili da obraća pažnju i na najmanje nijanse diplomatije. Tako je, na primer, tokom razgovora sa Makronom istakla francuski doprinos isgradnji NASA rovera koji je nedavno sleteo na Mars, na oduševljenje francuskih diplomata.\nHarisova gravitira ka određenim pitanjima – priprema za sledeću pandemiju, efekti sukoba i klimatskih promena na zdravlje žena i način na koji tehnologija može da oblikuje ljudski život na bolje (napredak u komunikaciji) ili na gore (hakovanje), kažu posmatrači.\n– Ona prepoznaje potrebu za jakom vojskom, ali ona takođe prepoznaje da nacionalnu bezbednost čine pitanja poput zdravlja, klime i tehnologije. Videćete da je usredsređena na te teme i da sve više istupa po njima – rekao je jedan pomoćnik Bele kuće.


Biram Srbiju - nova kampanja Turističke organizacije Srbije\nTanjug 15. maja 2021. 16:55\nBEOGRAD – Turistička organizacija Srbije danas je u podnožju Avalskog tornja predstavila novu kampanju, koja se odvija pod sloganom „Biram Srbiju“.\n„Turistička organizacija Srbije je i ove godine pripremila niz promotivnih aktivnosti namenjen domaćim turistima, kako bi se odlučili za svoj odmor ili barem deo odmora izaberu Srbiju“, izjavila je direktorka Turističke organizacije Srbije, Marija Labović.\nOna je istakla da su promocija aktivnog odmora, boravaka u prirodi, upoznavanja kulturno-istorijskog nasleđa naše zemlje, uživanje u gastronomskoj ponudi, banje i vinski turizam u fokusu kampanje „Biram Srbiju“, saopštila je Turistička organizacija Srbije.\nO značaju ovog projekta za turizam govorio je gospodin Aleksandar Bec, tim lider projekta #EUzaTebe – za kulturno nasleđe i turizam i predstavnik Nemačke organizacije za međunarodnu saradnju (GIZ).\n„Evropska unija kroz ovaj projekat pomaže razvoj turizma u Srbiji, posebno u istočnoj Srbiji i Donjem Podunavlju. Ubeđeni smo da turistički sektor u Srbiji ima potencijal da bude pokretač ekonomskog razvoja ruralnih sredina i omogući stvaranje novih radnih mesta“, rekao je Bec.\nDogađaju je prisustvovao i predstavnik Ministarstva trgovine, turizma i telekomunikacija, Nemanja Sarač.\nTom prilikom predstavljena je i nova brošura pod nazivom „Biraj Srbiju“, ali i izložba fotografija sa motivima naše zemlje, koja će biti dostupna posetiocima Avalskog tornja u narednih mesec dana.\nOsim Turističke organizacije Srbije, svoje turističke ponude predstavile su i regionalne, gradske i lokalne turističke organizacije, dodaje se u saopštenju.


Petković bi mogao da tuži BiH zbog povrede ugleda – Zvornik Danas\nNaslovna/izbor urednika/Petković bi mogao da tuži BiH zbog povrede ugleda\nBANJALUKA – Član Pravnog tima Ujedinjene Srpske Milan Petković, koji je bio optužen zbog krivičnog djela neizvršenje odluke Ustavnog suda BiH, rekao je da će razmisliti o podnošenju tužbe protiv BiH za naknadu štete nakon što je Sud BiH odbio optužnicu Tužilaštva BiH protiv njega i još tri člana Komisije za referendum o Danu Republike Srpske.\nPetković je rekao novinarima u Banjaluci da bi to mogao uraditi zbog povrede ugleda i časti.\n„Nikada nisam bio osumnjičen ni za jedno krivično djelo, a neko je danima provlačio moje ime u medijima“, rekao je Petković.\nOn je istakao da tužilac koji je odgovoran s tim u vezi /Miroslav Marković/ mora snositi odgovornost.\n„Mora se podnijeti tužba da neko u budućnosti snosi odgovornost za nezakonito i nestručno djelovanje“, rekao je Petković i ocijenio da je odbijanjem optužnice Tužilaštva BiH konačno stavljena tačka na taj predmet.\nPetković je ponovio da članovi referendumske komisije nisu izvršili krivično djelo, jer nisu imali moć da provedu odluku Ustavnog suda.\n„Članovi Komisije nisu imali mogućnost ni da postupe po privremenoj mjeri Ustavnog suda, jer im ona nikada nije dostavljena. Ovdje je tužilac samovoljno podigao optužnicu“, rekao je Petković na konferenciji za novinare o procesno-pravnim pitanjima u vezi sa optužnicom protiv članova Komisije za sprovođenje referenduma o Danu Republike Srpske i rješenju Suda BiH o odbijanju optužnice.\nOn je rekao da je realnu moć da sprovede izvršenje odluke Ustavnog suda imala Narodna skupština Srpske kojoj je odluka i dostavljena.\nPetković je rekao da je zanimljivo da Ustavni sud nije Narodnoj skupštini rekao na koji način da izvrši odluku, iako ju je na to obavezao.\nČlan Pravnog tima Ujedinjene Srpske Darko Kremenović je rekao da je odbijanjem optužnice sačuvana Srpska i institucija referenduma.\nOn je upitao da li je odgovorni tužilac radio po nalogu pojedinih partija iz Federacije BiH, te poručio da bi Visoki i tužilački savjet /VSTS/ BiH trebao da ispita njegov rad.\nIz Suda BiH je 19. jula potvrđeno da je sudija za prethodno saslušanje odbio optužnicu Tužilaštva BiH kojom su Siniša Karan, Dragoljub Reljić, Goran Zmijanac i Milan Petković optuženi za neizvršenje odluke Ustavnog suda BiH o privremenoj mjeri kojom se privremeno obustavlja primjena Odluke o raspisivanju reFerenduma o 9. januaru kao Danu Republike Srpske.\nSudija za prethodno saslušanje zaključio da iz dokaza Tužilaštva nije moguće izvesti zaključak o postojanju osnovane sumnje da su optuženi počinili krivično đelo koje im se stavlja na teret.\nU odluci se ukazuje na činjenicu da je izvršenje odluke Ustavnog suda BiH bilo u nadležnosti Narodne skupštine Republike Srpske, kojoj je Ustavni sud BiH i dostavio odluku o privremenoj mjeri, te da optuženi nisu imali realnu moć da donesu bilo kakvu odluku o suspenziji odluke o sprovođenju referenduma s obzirom na činjenicu da je većina članova Komisije bila iz reda narodnih poslanika koji su učestvovali u donošenju odluke o referendumu, a koji nisu optuženi, najvjerovatnije, zbog toga što kao narodni poslanici uživaju imunitet.\nVanraspravno vijeće Suda BiH odbilo je kao neosnovanu žalbu Tužilaštva BiH i u cijelosti potvrdilo rješenje sudije za prethodno saslušanje od 19. jula kojom je odbijena optužnica Tužilaštva BiH kojom su Karan, Reljić, Zmijanac i Petković optuženi za neizvršenje odluke Ustavnog suda BiH o privremenoj mjeri kojom se privremeno obustavlja primjena Odluke o raspisivanju referenduma o 9. januaru kao Danu Republike Srpske.\nIz Suda BiH saopšteno je da je Vanraspravno vijeća Suda BiH u predmetu protiv osumnjičene četvorice zbog neizvršenja odluke Ustavnog suda, Suda BiH, Doma za ljudska prava ili Evropskog suda za ljudska prava odbilo kao neosnovanu žalbu Tužilaštva BiH i u cijelosti potvrdilo rješenje sudije za prethodno saslušanje od 19. jula.


Zaharova: Poljska pokušava da preokrene situaciju u svoju korist - Sputnjik Srbija\n08:16 30.12.2019 Preuzmite kraći link\nPozivanje ruskog ambasadora Sergeja Andrejeva u poljsko Ministarstvo spoljnih poslova je pokušaj Varšave da preokrene situaciju u svoju korist, izjavila je za televiziju „Rusija 1“ portparolka Ministarstva spoljnih poslova Rusije Marija Zaharova.\nZaharova je istakla da je pozivanje ruskog ambasadora „diplomatska rutina, a ne nekakav vrhunac u diplomatskom životu“.\n„Čemu takva reakcija, zašto pozivati ambasadora? Vrlo jednostavno: kako bi se istog trenutka situacija preokrenula u svoju korist“, rekla je Zaharova.\nPrema njenim rečima, Rusija ostaje posvećena rezultatima Drugog svetskog rata i njihovom pravnom opisu i utvrđivanju od strane Nirnberškog suda.\nDiplomata je pozvan u Ministarstvo spoljnih poslova Poljske nakon što je predsednik Rusije Vladimir Putin oštro prokomentarisao šefa poljske diplomatije u nacističkoj Nemačkoj Jozefa Lipskog, nazivajući ga „nitkovom i antisemitskom svinjom“, jer je podržao Adolfa Hitlera i njegovu ideju proterivanja poljskih Jevreja u Afriku „na izumiranje i uništenje“.\nAndrejev je rekao da je razgovarao sa direktorom Istočnog odeljenja. On je dodao da je razgovor bio „težak, ali sasvim korektan“ i da je svaka strana izlagala svoju poziciju.\nRanije je poljski premijer Mateuš Moravjecki nazvao Pakt Molotov-Ribentrop vojnim savezom. On je izjavio da ovaj sporazum „nije bio pakt o nenapadanju“ i dodao da „odgovornost za izbijanje Drugog svetskog rata snose i nacistička Nemačka i SSSR“.\nPrema njegovom mišljenju, potpisivanje pakta bilo je „prolog za nezamislive zločine koje su obe strane počinile u narednih nekoliko godina“.\nRusija, Poljska, Marija Zaharova


SaharTV - Pošiljka iranske humanitarne pomoći narodu u Afganistanu stigla je u srijedu na Međunarodni aerodrom u Kabulu.\nApr 30, 2022 12:59\nSaharTV - Snažna eksplozija usmrtila je više od 50 vjernika nakon molitve petkom u džamiji u Kabulu, što je posljednji u nizu napada na civilne mete u Afganistanu tokom muslimanskog svetog mjeseca ramazana.\nPentagon odgovoran za oružje napušteno u Afganistanu\nSaharTV - Američke snage ostavile su za sobom vojnu opremu vrijednu više od 7 milijardi dolara tokom svog haotičnog povlačenja iz Afganistana prošlog augusta, otkrio je Pentagon.\nISIL pojačao nasilje i terorizam u Afganistanu\nApr 23, 2022 14:00\nSaharTV - Stalna predstavnica Islamske Republike Iran pri UN-u rekla je da je Iran duboko zabrinut zbog tragičnih dešavanja u Afganistanu, rekavši da je ISIL u toj zemlji intenzivirao terorističke aktivnosti u regionu.\nIran pozvao na kažnjavanje počinitelja terorističkog napada na učenike u Kabulu\nSaharTV - Osuđujući teroristički napad u zapadnom Kabulu, portparol iranskog ministarstva vanjskih poslova pozvao je afganistanske vlasti da identifikuju i kazne počinioce tog gnusnog terorističkog čina.\nIran: Talibani moraju objasniti napade na diplomatske misije u Afganistanu\nApr 13, 2022 10:11\nSaharTV - Iran kaže da je afganistanska talibanska vlada odgovorna za održavanje sigurnosti diplomatskih misija Teherana u toj zemlji i da bi stoga trebala dati objašnjenja za napade na iransku ambasadu u Kabulu i njen konzulat u gradu Heratu na istoku zemlje.


Borenović zatražio smjenu Košarca - Srpskacafe\nBorenović zatražio smjenu Košarca\nUtorak, 5.05.2020., 12:08 Utorak, 5.05.2020., 12:08\nPoslanik u Predstavničkom domu Parlamentarne skupštine BiH Branislav Borenović rekao je da je uputio inicijativu da rukovodstvo Savjeta ministara pokrene postupak smjene ministra spoljne trgovine i ekonomskih odnosa Staše Košarca zbog prisustva sinoćnoj privatnoj zabavi u Sarajevu na kojoj nisu ispoštovane važeće zaštitne mjere i preporuke tokom epidemije virusa korona.\nBorenović, koji je lider PDP-a, rekao je da je “nedopustivo da se predstavnici vlasti ponašaju bahato i neodovorno, dok su građani, s druge strane, korektni i poštuju mjere i preporuke”.\n– Ovakvo ponašanje vlasti koja donosi pravila, a sama ih ne poštuje, jeste za svaku osudu i kaznu – rekao je Borenović na današnjoj konferenciji za novinare u Banjaluci.\nOn je pozvao lidera SNSD-a Milorada Dodika da reaguje i smijeni Košarca.\n– Očekivao sam da Košarac sam podnese ostavku ili bude smijenjen, ali to se nije desilo – rekao je Borenović.\nPolicija Kantona Sarajevo prekinula je sinoć privatnu zabavu u restoranu “Golf klub” u Sarajevu i vlasniku objekta i prisutnim licima izdala prekršajne naloge u skladu sa zakonom.


RTCG - Radio Televizija Crne Gore - Nacionalni javni servis :: Društvo :: SMCG: Vratiti telefon Otaševiću\nAPEL POLICIJI I TUŽILAŠTVU 15. 09. 2017. 17:41 >> 17:13 1\nAPEL POLICIJI I TUŽILAŠTVU\nSMCG: Vratiti telefon Otaševiću\nSindikat medija Crne Gore (SMCG) razočaran je postupkom Uprave policije i Tužilaštva, koji su oduzeli mobilni telefon od novinara dnevnog lista Dan, Vladimira Otaševića, kome je nedavno prijetio smrću brat premijera Duška Markovića, Velizar Marković.\nOtašević je saslušan juče u Centru bezbjednosti Podgorica u vezi sa prijetnjama koje mu je uputio Mojkovčanin Velizar Marković, brat premijera Duška Markovića, dok će telefon novinara biti poslat u Forenzički centar na vještačenje.\n"Razumljivo je da je njima bio potreban snimak telefonskog razgovora, ali ne i zašto su odlučili da mu oduzmu telefon koji, osim tog snimka, sadrži i niz drugih privatnih i poslovnih podataka, koji su mu potrebni za rad", saopšteno je iz SMCG-a.\nNavodi se da su policija i Tužilaštvo na taj način došli u posjed svih njegovih mejlova i drugih naloga, dokumenata koje je razmjenjivao sa sagovornicima, privatne prepiske i fotografija.\n" Smatramo da je to bespotrebno zadiranje u privatnost kolege Otaševića, koje ne ide nikako u pravcu rasvjetljavanja incidenta koji je izazvao Marković. Autentičnost snimka ne dovodi u pitanje ni Velizar, ali ni predsjednik Vlade, Duško Marković, pa samim tim još više iznenađuje postupak Uprave policije i Tužilaštva, koji žele forenzički da vještače snimak. Oni na ovaj način, umjesto da pomažu kolegi Otaševiću, izlažu ga dodatnim neprijatnostima", ocijenili su u SMCG-u.\nApelovali su na predstavnike Uprave policije da još jednom razmotre svoju odluku i da što prije Otaševiću vrate telefon, koji mu je i sredstvo za rad, a od Tužilaštva očekuju da što prije obavijeste javnost o ishodu postupka koji vode.\nSindikat medija Vladimir Otašević\nNapadači poslali poruku da prestane da piše\n09. 05. 2018. 2


Sanader: Slovenija nesolidarna\nIzvor: Radio Televizija Vojvodine, 01.Apr.2009, 10:39\nMOSTAR - Hrvatski premijer Ivo Sanader pozvao je danas Sloveniju da deblokira hrvatske pregovore s Evropskom unijom i upozorio da bi zastoj Hrvatske u pregovorima mogao obeshrabriti susedne zemlje Bosnu i Hercegovinu, Srbiju i Crnu Goru.\nNa predavanju, koje je u održao na Filozofskom fakultetu u Mostaru na temu "Evroatlantske integracije i bezbednost jugoistočne Europe", Sanader je istakao da Slovenija >> Pročitaj celu vest na sajtu Radio Televizija Vojvodine << ugrožava načelo solidarnosti.\n"Bosna i Hercegovina, Srbija i Crna Gora gledaju u Hrvatsku. Zapne li ulazak Hrvatske u EU, može sve zapeti, pa je stoga važno da Slovenija deblokira pregovore Hrvatske s EU, nakon što Hrvatska uskoro postane članica NATO", poručio je Sanader.\nPrema njegovim rečima, problem blokade pregovora Hrvatske sa EU koji čini Slovenija postaje evropski problem jer se izdaju evropska načela solidarnosti.\nSanader je istakao da je ulazak Hrvatske u NATO i EU uspeh ne samo za Hrvatsku nego i za BiH i zemlje u regionu, jer NATO i EU jamče saradnju umesto sukoba.\nSanader je istakao da će hrvatska vlada podržati povratak Hrvata u srednju Bosnu i Posavinu, posebno u deo koji je pripao Republici Srpskoj.\nOn je Republici Srpskoj zamerio da vodi "dvostruku politiku ne dopuštajući povratak Hrvata i Bošnjaka u taj entitet".


Potrebno 12 procedura, oko 2000 KM i 67 dana za registraciju firme u FBiH – Pozitiv\nPrema izvještaju Svjetske banke o lahkoći poslovanja za 2016. u kojem je proces registracije poslovnih subjekata analiziran i rangiran u 189 zemalja svijeta, BiH je zauzela nezavidno 175. mjesto (najnižih 10 posto). Samo ovo mjesto i konkretan podatak dokazuje da je u BiH nužna kompletna revizija sistema, piše Večernji list.\nBrojni problemi pred potencijalnim investitorima\nTrenutačno stanje predstavlja ogromnu prepreku povećanom broju investicija te negativno utječe na konkurentnost domaćih kompanija njihove izvozne mogućnosti. Privreda u BiH je suočeno s ogromnim brojem regulatornih zahtjeva na svim razinama vlasti, koje se nerijetko isprepliću u svojim nadležnostima, otežavajući tako još više već kompliciranu situaciju na tržištu. Prvi projekt s ciljem poboljšanja poslovnog okruženja pokrenut je 2003. sa Svjetskom bankom, tokom kojeg su ostvareni sljedeći rezultati: vrijeme za registraciju je smanjeno s 90+ dana na 22 – 24, sa značajnim smanjenjem troškova registracije. Naknadnim uvođenjem PDV-a i javnih bilježnika, ova pozitivna promjena izgubila je na značaju jer su uvedeni novi troškovi. Idućim projektom Svjetske banke od 2014. do 2015. podržana je prva faza reforme registracije poslovnih subjekata i smanjenje troškova u Federaciji BiH.\nPotrebno pojednostaviti procedure\nImajući u vidu da je u razdoblju od januara 2015. do aprila 2016. izvršeno 5120 registracija i preregistracija u Federaciji BiH, može se uvidjeti ogroman potencijal i neizbježna obaveza pojednostavljenja procedura koje se planiraju pravilno adresirati u ovom projektu. Vlada Federacije BiH najavila je uskoro promjene na ovome području, tako da će u budućnosti vjerojatno biti daleko lakše i jeftinije registrirati poslovni subjekt negoli je to sada slučaj.


ŠKODA omogućila nabavku deset novih Nextbike bicikala - Kameleon M&M\nKompanija Porsche BH d.o.o. je sa brendom ŠKODA ponovo pokazala društvenu odgovornost i brigu za očuvanje životne sredine i to kupovinom 10 novih Nextbike bicikala koji su stavljeni na raspolaganje građanima Sarajeva.\n“ŠKODA se u svojim počecima i sama bavila proizvodnjom bicikala i podrška biciklizmu je dio naše korporativne globalne strategije. Kao prvi bike sharing sistem u BiH, Nextbike je napravio važan korak u razvoju biciklizma i podizanju svijesti o svim prednostima koje bicikliranje omogućava. Ovih 10 bicikala su naša podrška razvoju Nextbike projekta, ali i doprinos razvoju pametnih rješenja u gradskoj infrastrukturi po uzoru na smart city koncepte”, poručili su iz marke ŠKODA.\n‘Ljubičasti bike dan’ 30. marta u Tuzli: ‘Izađimo iz sjene’


MMF: Fiskalne i strukturne mere doneće privredni rast | Kamatica\nPočetna > vest > MMF: Fiskalne i strukturne mere doneće privredni rast\nMMF: Fiskalne i strukturne mere doneće privredni rast\nTekst objavljen: 26.11.2015 12:40\nFiskalne i strukturne mere Vlade Srbije, predložene u aranžmanu koji je početkom godine zaključen sa MMF, idu u smeru podrške dugoročnom privrednom rastu, ukazao je danas ekonomista Međunarodnog monetarnog fonda Ernesto Kriveli.\nKriveli se, u izjavi Tanjugu, osvrnuo i na jesenji izveštaj evropskog odeljenja MMF-a za Centralnu, Istočnu u Jugoistočnu Evropu, koji sadrži preporuke kako voditi fiskalnu politiku u tim zemljama, kako bi ona dovela do dugoročnog ekonomskog rasta. U tom kontekstu, naveo je da Srbija prolazi kroz značajan proces fiskalnog prilagođavanja.\n"Ove godine ste imali veliko fiskalno dostignuće, a najvažnije je da se tako i nastavi. Nastavite da, sa konkrentnim planom, jačate javne finansije u kontekstu aranžmana sa MMF", rekao je Kriveli.\nOn je naveo da je potrebno nastaviti s reformom penzionog sistema, smanjenjem broja zaposlenih i reformom u javnom sektoru, ali uz uveravanje da državna preduzeća neće predstavljati dodatni teret po budžet.\nKriveli je, s druge strane, istakao da MMF podržava efikasno trošenje budžetskog novca na oblasti poput obrazovanja ili infrastrukture.\n"To su mere koje generalno podržavaju dugoročan ekonomski rast", objasnio je on.\nUpitan da komentariše navode koji se sve češće čuju u javnosti da je potrebno smanjiti porez na rad, a povećati PDV, on je rekao da iz perspektive dugoročnog rasta, ima poreza koji su više i manje "prijateljski".\nDoprinosi, koji su deo poreza na rad su, prema njegovim rečima, negativni po privredi rast, dok je PDV pozitivan i zato bi neke zemlje, ako je to moguće, trebalo da da preusmere izdavanja za doprinose ka porezu na potrošnju.\n"Poreska politika je na kraju politička odluka. Način da se podignu prihodi bi mogla da bude reforma u vidu promene visine poreskih stopa, a drugi način je da se poveća efikasnost poreske administracije kako bi se povećala i naplata poreza", objasnio je Kriveli.\nSrbija budžet porezi aranžman sa mmf misija MMF


Vesti online / Vesti / Hronika / "Vesti" saznaju: Trgovac oružjem postao "ubica"\n"Vesti" saznaju: Trgovac oružjem postao "ubica"\nPonovo se u srpskoj tabloidnoj štampi pominju planovi za ubistvo visokih političkih ličnosti u Srbiji. Tako je hapšenje Amerikanca Danijela Korbeta, bivšeg pripadnika mornaričkih Foka u Beogradu, predstavljeno kao sprečavanje ubistva neke osobe iz političkog miljea. Koga, nije poznato.\nElitne jedinice zadužene za specijalne zadatke u akciji (Foto: Ilustracija)\nPonovo se stvara panika, iako u tekstu o njegovom hapšenju ne piše ni da li je, niti koga želeo da ubije.\nOno što "Vesti", međutim, saznaju u srpskim bezbednosnim službama, jeste da je Korbet zaista uhapšen u jednom stanu u Beogradu, prilikom kupovine pištolja CZ99, ali je u Beogradu bio sasvim drugim povodom.\nUlovili Osamu bin Ladena\nJedinica u kojoj je 14 godina službovao uhapšeni Korbet je jedna od najobučenijih jedinica na svetu i možda jedna od najslavnijih. Upravo su pripadnici mornaričkih foka, Tim 6, gde je Korbet službovao, izveli čuveni napad na Abotabad u Pakistanu i ubili vođu Al Kaide Osamu bin Ladena. Da li je i Korbet učestvovao u ovoj akciji, za sada nije poznato.\n- On je jedan od direktora američke firme Rejven militari, koja okuplja bivše specijalce i pruža usluge obezbeđenja širom sveta, ali se bave i trgovinom oružjem. Koliko smo saznali, on je u Beograd došao sa još jednim Amerikancem. Motiv dolaska se još ispituje, ali imamo informacije da je trebalo da se sretnu sa Slobodanom Tešićem, čuvenim trgovcem oružja. On je spreman da plati i nekoliko miliona dolara da bi ga skinuli sa američke crne liste, odnosno da mu se ne produže sankcije. Oni bi to završili preko svojih veza u SAD, a onda bi sa Tešićem sarađivali na prodaji oružja širom sveta - dodaju izvori našeg lista iz bezbednosnih krugova.\nKorbet je želeo da kupi pištolj od sitnih dilera.\n- Hteo je na ilegalnom tržištu da kupi pištolj CZ99. Tokom kupovine je uhapšen. Određen mu je pritvor do mesec dana i u toku je serija saslušanja, kako bismo videli koje su mu sve bile namere. U pitanju je izuzetno obučen čovek, pa je samim tim i ispitivanje teže. On je 14 godina bio u najelitnijoj američkoj jedinici Foke, u čuvenom Timu 6, gde je jedno vreme radio i kao instruktor. Prošao je mnoga ratišta, u Iraku i Avganistanu je na borbenim misijama bio nekoliko puta, hapseći operativce Al Kaide, a učestvovao je i u spasilačkim misijama širom sveta - dodaju naši dobro obavešteni sagovornici.\nFirma Rejven militari, u kojoj je Korbet jedan od šefova, ima poslove širom sveta.\n- Kao bivši oficiri američke armije imaju dobre veze u establišmentu, pa su verovatno to hteli da iskoriste kako bi Tešića skinuli sa crne liste i mogli da posluju sa njim - dodaju nezvanično za "Vesti" naši izvori.\nTešić na crnoj listi\nPrema pisanju medija, ali i izveštajima Ujedinjenih nacija, Slobodan Tešić je jedan od većih trgovaca oružjem, koji je jedno vreme čak bio predmet interesovanja UN.\nKako kažu izvori iz bezbednosnih službi, on je najveći trgovac oružjem na Balkanu.\nPoreklom je iz Kiseljaka u Bosni i Hercegovini, a većinu vremena provodi u Beogradu.\nOn je stavljen na američku crnu listu osoba pod sankcijama, po programu GLOMAG, odnosno zbog nelegalne trgovine oružjem, kako misle američke službe.\nHRONIKA Američkom marincu i trojici Srba određen pritvor do 3 meseca


Ekstravagantna ruska limuzina za venčanja - Korak do venčanja\nEkstravagantna ruska limuzina za venčanja\nDatum: 16. 06. 2014. Kategorije: Vesti\nRusi su poznati po tome da vole raskoš pa su i ovog puta uspeli da skrenu pažnju na sebe tako što su napravili nešto potpuno bizarno, a ukazuje na luksuz koji vole. Pogledajte kako izgleda modifikovana "piti kruzer" svadbena limuzina koja je urađena po uzoru na Pepeljuginu kočiju.\nRusija je primer kako imućni pojedinci vole da uživaju u ovakvoj ekstravaganciji.\nLimuzina je izrađena specijalno za venčanja i druge proslave. Na raspolaganju je isključivo gornjem sloju ruskog društva koji je spreman da se upusti u vožnju ovom limuzinom, po ukusa Salvadora Dalija.\nPrvo što upada u oči su ogromna zastakljena kabina za putnike koja je smeštena direktno iza vozača, a unutrašnjosti limuzine je dekorisana baroknim stilom koji ističe luksuz jednog ovakog zadovoljstva.\nOva svadbene limuzina je zaista vrhunski odrađena, a gde god da se pojavite u njoj privućićete pažnju.\nIako spada u vrlo luksuzno i pomalo bizarno zadovoljstvo, verujem da je stvar ukusa da li će ona nekom biti totalni kič ili prevozno sredstvo o kojem sanjaju.\nVama ću prepustiti da sudite o izgledu ove nesvakidašnje limuzini, koja definitivno nikog neće ostaviti ravnodušnim.\nDa li se vama sviđa ova limuzina i da li biste voleli da se provozate njom?\nPogledajte video sa detaljima ove svadbene ruske limuzine\nTags: bajkovito venčanje, bizarno, limuzina, limuzina za venčanja, prevoz, rusi, venčanje\nVideo koji će oduševiti sve mladoženje koji su strastveni ljubitelji fudbala\nCeremonija venčanja sa fimskim scenariom\nMlada koja će vas nasmejati do suza


Ponedjeljak, 04 Juni 2018 20:00\nViše od 40 miliona maraka teški su sudski sporovi u kojima je tuženo Ministarstvo industrije, energetike i rudarstva Republike Srpske, uglavnom zbog neispunjavanja obaveza iz različitih ugovora i zbog raskida koncesija.\nGlavna služba za reviziju javnog sektora Republike Srpske utvrdila je da je ministarstvo Petra Đokića prošlu godinu završilo kao tužena strana u 18 sporova teškim najmanje 41.459.481 KM.\nNajvrjedniji spor, težak 21 milion KM, protiv Vlade Republike Srpske, odnosno Ministarstva industrije, energetike i rudarstva i Investiciono – razvojne banke pokrenuli su “Energoinvest” rasklopna oprema Istočno Sarajevo i privredno društvo ”Jugotrade” Beograd.\n“Energoinvest” RAOP je tužbu podnio još 2014. godine zbog, kako se navodi u tužbenom zahtjevu, “neispunjavanja obaveza RS i IRB-a koje su preuzele protokolom sa obavezujućom snagom iz 2012. godine”.\nRAOP u tužbi navodi da je ovim protokolom bio utvrđen način rješavanja dospjelih obaveza “Energoinvesta” i omogućavanja nastavka proizvodnje, a koji prema tvrdnji ove firme, RS i IRB nisu ispoštovale, zbog čega je “Energoinvest” pretrpio milionsku štetu koju sada potražuje.\nRadi se o protokolu kojim je bilo predviđeno da RAOP, čiji je većinski vlasnik “Jugotrejd” iz Beograda, emituje obveznice u iznosu od 11 miliona KM koje bi IRB kupila, a u cilju saniranja obaveza i nastavka proizvodnje.\nMeđutim, do realizacije tog protokola nije došlo.\nRepublika Srpska, odnosno Ministarstvo je tuženo i od strane privrednog društva “Prvi faktor” iz Sarajeva, a u sporu teškom 9.181.269 KM su tužene i Izvozno kreditna agencija BiH, BiH kao država i FBiH.\n“Sudski spor vodi i “Kaolin” iz Bratunca protiv Vlade Republike Srpske u iznosu od 8.640.843 KM radi naknade štete zbog raskida ugovora o koncesiji”, naveli su revizori.\nTu je i konzorcij “B&R Construction” Čikago i “Torno-Spa” Milano koji potražuju milion maraka tužbom protiv “Elektroprivrede RS” i Vlade RS, odnosno Ministarstva industrije, energetike i rudarstva.\n“Tužbom se traži naknada štete po osnovu učešća na tenderu za dodjelu koncesije za izgradnju i eksploataciju HE Buk Bijela i HE Srbinje i zadržavanje sredstava obezbjeđenja”, navedeno je u izvještaju o reviziji.\nS druge strane, u 32 sudska spora u najmanjem iznosu od 7.108.183 KM Ministarstvo je tužilac, od kojih se 22 spora od 6.606.239 KM odnose na ugovore o donaciji Vlade Japana po projektu “Non project grant-AID” zaključenih 1997. godine između Vlade Japana i BiH za oživljavanje proizvodnje.\nRevizori su utvrdili da je Vlada od 22 spora, u njih 11, teškim 1.849.654 KM otpisala sporna potraživanja zbog nenaplativosti.\n“U 10 sporova vrijednosti 501.944 KM Ministarstvo je tužilac i to u sudskim sporovima koji se vode protiv privrednih društava najčešće zbog nenamjenskog utroška subvencija za podsticaj izvoza iz ranijih godina i za zapošljavanje nezaposlenih lica u Republici Srpskoj”, naveli su revizori.\nPosljednja izmjena Ponedjeljak, 04 Juni 2018 18:55\nViše iz kategorije: « Pozivaju vozače na proteste zbog visokih cijena goriva ''Autoputevi'' široke ruke: Cijena naplatnih kućica skočila sa 3,5 na devet miliona KM! »


Borislava Perić Ranković i zvanično najbolja na svetu (VIDEO) | Stonitenis.org\nBorislava Perić Ranković i zvanično najbolja na svetu (VIDEO)\nCeremonija proglašenja najboljih stonotenisera sveta održana je u Lisabonu, na kojoj se našla Borislava Perić Ranković. Priznanje je dodeljeno našoj predstavnici, koja se za tu nagradu nalazila u konkurenciji sa još dve stonoteniserke.\nLisabon je prethodne noći bio centar stonoteniskih dešavanja u svetu, ali se ovog puta nije igrao stoni tenis, već su se birali najbolji u 2015. godini. Nagradu za najbolju stonoteniserku sveta sa invaliditetom, osvojila je Borislava Perić Ranković. Ona se u konkurenciji za tu nagradu nalazila sa još dve igračice, iz Kine i Brazila.\nSjajna godina naše stonoteniserke krunisana je na najbolji mogući način, kojoj je ovo najznačajnije, ali sigurno ne i jedino priznanje za postignute rezultate u svojoj karijeri.\nU video snimku ispod možete pogledati detalje sa dodele nagrada, kao i saznati ko je izabran za najboljeg stonotenisera, čiji poen je izabran kao najlepši, ko je izabran za najboljeg trenera, i tako dalje.


Dodik "očitao bukvicu" kolegi: Već je uspeo da nas zavadi! - Infobrif\n"Malo se preigrao i uživeo u ulogu političkog mesije", kaže Milorad Dodik\nObjavljeno 11.10.2018. u 18:01 poslednja izmena 11.10.2018. u 18:06\nFoto: Tanjug / AP / Darko Vojinovic, arhiva\nZAGREB – Aktuelni predsednik Republike Srpske i izabrani srpski član Predsedništva BiH, Milorad Dodik, poručio je Željku Komšiću, budućem kolegi tročlanog kolektivnog šefa države, da se malo preigrao jer još nije stupio na dužnost a već je, kaže, uspeo da BiH zavadi sa Hrvatskom i Srbijom.\n“Iako još nije stupio na funkciju člana Predsedništva, već je uspeo da nas zavadi sa Hrvatskom i Srbijom, a pored njih pokušava da deli lekcije i meni, odnosno Republici Srpskoj“, rekao je Dodik, navodi ovaj portal.\nZa Komšića je Dodik rekao da je personifikacija „političkog avanturizma koja neće doprineti saradnji, a BiH će gurnuti u još veći ponor”.\n“Avanturizam je kad Komšić, nakon čestitke i poziva na saradnju, koju je dobio od predsednika Srbije Aleksandra Vučića, odgovori da je Kosovo za njega nezavisna država. Ako pretnje, uvrede i arogancija koju sada Komšić prosipa po regionu, budu stil njegove politike i u Predsedništvu BiH, bojim se da to neće voditi nikud i biće vrlo teško obezbediti komunikaciju s okruženjem”, kazao je Dodik.\nOn je na izborima osvojio više glasova, pretežno bošnjačkih, od lidera HDZ BiH, Dragana Čovića, sa kojim Dodik ima veoma dobru saradnju.\nNakon izbora hrvatski mediji su predvideli da će izbor Komšića u Predsedništvo BiH, uticati na približavanje Hrvatske Dodiku, što se u regionu tumači kao još jedan od paradoksa opštih izbora u BiH.\nBiHHrvatskaMilorad DodiksrbijaŽeljko Komšić


Beograd dobija novu autobusku stanicu\nM. D. 31. avgusta 2016. 11:43\nRadovi na izgradnji pristupnih saobraćajnica za buduću glavnu železničku stanicu Beograd centar u Prokopu, u dužini od ukupno 1,2 kilometra, počeli su danas, a tome je prisustvovao gradonačelnik Beograda Siniša Mali koji je najavio da će taj posao biti završen na proleće 2017. Radove je započela grupa izvođača na čelu sa Štrabagom, a vredni su 380 miliona dinara.\n„Neophodno je uraditi pristupne saobraćajnice kako bi putnici mogli na normalan način da dođu do Prokopa i budu povezani sa javnim prevozom i taksijem“, rekao je Mali novinarima.\nOn je istakao da je Prokop kapitalan projekat za Grad Beograd, koji građani Beograda čekaju oko 40 godina i da će izgradnjom pristupnih saobraćajnica biti završena druga faza tog projekta.\n„Sa ovom stanicom stvorićemo mogućnost da izmestimo postojeću glavnu železničku stanicu iz centra grada i time otvaramo mogućnost za drugu fazu projekta Beograd na vodi“, naglasio je gradonačelnik i najavio da će Prokop biti potpuno završen najkasnije 2019. godine.\nGradonačelnik je najavio i da će izgradnja nove autobuske stanice, koja će se nalaziti u Bloku 42 na Novom Beogradu, početi u maju ili junu i da će biti završena do kraja 2018. „Sa završetkom Prokopa i nove autobuske stanice Beograd dobija dva važna infrastrukturna projekta koje Beograđani čekaju 40 godina, dobija dva velelepna objekta, pošto će Prokop biti jedna od najlepših železničkih stanica u ovom delu Evrope i time ne samo da privlačimo goste da dođu u Beogradu već i pokazujemo da smo ozbiljna investiciona destinacija i da investitori mogu da računaju na naš grad“, naglasio je Mali.\nOn je podsetio da je juče Grad zajedno sa Vladom Srbije organizovao javni poziv za investitore koji su zaintresovani za ploču iznad železničke stanice u Prokopu.\n„Neophodno je dovesti u funkciju ovu ploču iznad stanice, izašao je poziv za investitore i očekujemo, a nekoliko se već javilo usmeno, da ćemo naći partnera, koji će zajedno sa Vladom i Gradom napraviti novi tržni centar, staničnu zgradu i parking, čime bi u potpunosti završili ovu veliku i važnu investiciju“, naveo je Mali.\nPrema njegovim rečima, rok za to je kraj 2018. ili 2019.\n„Nije ni važno toliko kada će tačno biti već je važno da jedno po jedno završavamo“, dodao je Mali.\nRadovi na prilazu Prokopu su danas započeti sa gornje strane stanice, u blizini BIP-a, a zvaničan rok za završetak pristupnih saobraćajnica je 22. maj 2017.\nProjektom je predviđena saobraćajnica sa infrastrukturom sa po dve kolovozne trake, dužine oko 770 metara i razdelnim pojasom, sa obostranim pešačkim stazama, osim na delu uključenja sa Bulevarom kneza Aleksandra, gde su trotoari sa jedne strane.\nNa saobraćajnici je predviđena i izgradnja mostovske konstrukcije dužine 145 metara, sa pet raspona, kao i potporni zidovi.\nTakođe, biće izgrađeno 1.500 metara kanalizacione mreže, oko 560 metara vodovoda, 26 parking mesta i dva stajališta javnog prevoza.\nUlica Dragana Mancea će biti rekonstruisana u dužini od 160 metara.\nU smeru od Bulevara kneza Aleksandra ka železničkoj stanici Prokop biće izgrađena pešačko-biciklistička staza u dužini od 200 metara i širine tri metra.\nOsim izrade potpornih zidova i mostovske konstrukcije, značajan deo predstavlja i uređenje saobraćajnog prolaza ispod Bulevara kneza Aleksandra kojim će se prilaziti železničkoj stanici.\nProjektnu dokumentaciju je uradio Saobraćajni institut CIP.\nUgovor za izgradnju saobraćajnice sa infrastrukturom i mostovskom konstrukcijom za pristup železničkoj stanici Prokop je potpisan ovog meseca sa grupom izvođača koju predvodi Štrabag, a radovi su počeli nakon pribavljanja neophodnih bankarskih garancija i odgovarajućih polisa osiguranja.\nRadovima će se povezati gornji trg stanice sa postojećom saobraćajnom mrežom i javnim gradskim prevozom.\nTom saobraćajnicom predviđen je prolazak linija gradskog prevoza koje će omogućiti vezu javnog saobraćaja sa svim krajevima grada.\nPremijer Aleksandar Vučić je početkom godine prisustvovao obeležavanju završetka prve faze izgradnje buduće glavne železničke stanice Beograd centar u Prokopu.\nPosle oko 40 godina otvoreno je za saobraćaj osam koloseka koji su izgrađeni po evropskim standardima, kao i pet perona pa je Prokop, koji se do sada koristio za vozove gradske železnice odnosno BG voz, otvoren i za prijem i otpremu putnika vozova na relaciji Beograd-Novi Sad-Beograd.\nGradnja nove autobuske stanice počinje u maju ili junu\nIzgradnja nove beogradske autobuske stanice, koja će se nalaziti u Bloku 42 na Novom Beogradu, počeće u maju ili junu i biće završena do kraja 2018, najavio je danas gradonačelnik Siniša Mali.\n„Zajedno sa železničkom stanicom radimo na izmeštanju i izgradnji nove autobuske stanice, koja će biti u Bloku 42 i očekujem da ćemo već na proleće, u maju ili junu, krenuti u izgradnju te stanice, kako bi je završilli do kraja 2018. godine“, rekao je Mali novinarima u Prokopu, gde je prisustvovao početku izgradnje pristupnih saobraćajnica za tu železničku stanicu.\nGradonačelnik je naglasio da će nova autobuska stanica biti važan i velelepan objekat, na koji Beogađani, takođe, čekaju skoro 40 godina, kao i na završetak Propoka.\nautobuska stanicabeogradželeznička stanica


Huawei poklon za dan žena | PC Press\nHuawei poklon za dan žena\n4. mart 2021. PC Press\nPosebnu zahvalnost i ljubav koju osećamo prema majkama, sestrama, najboljim prijateljicama, suprugama i svim važnim ženama u našem životu važno je pokazivati svakodnevno. Ipak, postoje pojedini dani u godini u kojima je dodatna pažnja uvek dobrodošla.\nDan žena uz Huawei\nJedan od njih je predstojeći Dan Žena, a kompanija Huawei odlučila je da ovim povodom iznenadi sve ljubitelje brenda sa specijalnom ponudom prilikom koje u periodu do 8. marta možete iznenaditi pronaći moderne poklone koji će se naći na popustu do čak 25%.\nProslavite nedelju žena uz Huawei i istražite specijalnu ponudu na linku. Buket cveća je uvek dobar izbor, a ove godine možete ga upotpuniti i nekim od sledećih uređaja:\nTagovi: dan žena, Huawei\n← Android ažuriranje donosi zakazane poruke\nDIDS 2021 Digital: šta posle buma e-trgovine →


Džonson izgubio većinu u parlamentu – Borba\nBritanski premijer Boris Džonson danas je izgubio izgubio većinu u donjem domu parlamenta nakon što je Filip Li, poslanik njegove Konzervativne partije prebjegao kod Liberalnih demokrata uoči okršaja između Džonsona i torijevskih pobunjenika oko breksita.\nLi je kazao da vlada na neprincipijelan način želi da izvede zemlju iz Evropske unije bez prethodnog dogovora sa Briselom što bi škodilo građanima i ugrozilo dobrobit građana, navodi BBC.\nLi je tokom Džonsonovog obraćanja ustao i sjeo na opozicionu klupu.\nDžonson je obećao da će napustiti EU 31. oktobra sa ili bez dogovora, ali su se poslanici koji se protive breksitu bez sporazuma udružili kako bi pokušali da ga u tome spriječe.\nOni su predsjedniku Donjeg doma parlamenta uputili zahtjev za otvaranje hitne debate i ukoliko budu uspješni, predočiće predlog zakona kojim bi primorali Džonsona da zatraži odlaganje breksita do 31. januara, osim ukoliko poslanici ne odobre novi sporazum ili do 19. oktobra ne glasaju za izlazak bez sporazuma.\nDžonson je danas, kako navodi Rojters, ponovio da ne želi da sazove vanredne izbore, upozoravajući poslanike da ukoliko žele to da izbjegnu treba da glasaju protiv blokade breksita bez dogovora. „Ja ne želim izbore, mi ne želimo izbore… želimo da obavimo posao a najbolji način… da postignemo dogovor jeste da podržimo vladu večeras”, kazao je Džonson.\nMeđutim britanski premijer je, na pitanje novinara da li će poštovati zakon o blokadi breksita bez dogovora u slučaju da bude donijet, kazao da će povinovati zakonu.


Američki kongersmen i albanski lobista Eliot Endžel tvrdi da nije tačno da države okreću leđa Kosovu povlačenjem priznanja njegove nezavisnosti.\nEndžel, inače član Odbora za spoljne poslove Predstavničkog doma SAD, naveo je na Tviteru i da bi srpska država trebalo da se odrekne te politike jer je, kako tvrdi, nezavisnost Kosova nepovratna.\nMinistar spoljnih poslova Kosova Bedžet Pacoli odmah je, na Tviteru, pozdravio podršku Endžela i njegovog odbora Kosovu u borbi protiv, kako je naveo, "lažne propagande Srbije i njenih neuspelih napora da se blokira integracija u međunarodne komisije".\n- Lažne tvrdnje Srbije da države okreću leđa Kosovu su zavaravajuće i izazivaju veliku ljutnju u svetu. Srbija bi to trebalo da zaustavi i vrati se normalizaciji sa svojim susedom. Nezavisnost Kosova i njen suverenitet su trajni - naveo je Endžel.\nPacoli je, takođe na Tviteru, pozvao Beograd da zaustavi ovo "bezobzirno ponašanje" i ostane posvećen dijalogu, a ne da ga "zloupotrebljava".\nEndžel je inače, u junu prošle godine, u pismu visokoj predstavnici EU za spoljnu politiku i bezbednost Federiki Mogerini naveo da Srbija "jednostavno nije spremna za EU" i da treba "usporiti proces pridruživanja". Pre toga je više puta u javnosti izneo stav po pitanju Kosova i Metohije, uz nedvosmislenu podršku Prištini.\nU novembru prošle godine posetio je Prištinu i poručio da se SAD svakako moraju baviti dijalogom Beograda i Prištine.\n- Znam da Kosovo još uvek nije u UN zbog problema koji su stvorili Srbija i Rusija, a Kosovo nije dobilo članstvo u UNESCO-u upravo zbog Srbije. Ako je Srbija deo te porodice, to ne bi trebalo da narušava poslove druge države, jer nije fer da Kosovo bude blokirano - rekao je Endžel prilikom otvaranja američke agencije za stranu pomoć "Korporacija izazovi milenijuma", preneo je tada prištinski list "Koha ditore".\nAmerika zabrinuta za svoju bezbednost zbog vojne saradnje Srbije i Rusije\nEngel je ranije kazao i da će Amerika nastaviti da podržava Kosovo na svim poljima, ali i u procesu dijaloga Beograda i Prištine.\nU martu prošle gdoine, Endžel je na sastanku Odbora potvrdio da su SAD trenutno protiv formiranja vojske Kosova, ali je ipak zatražio da taj stav što pre bude promenjen, ocenivši da bi Kosovo trebalo da ima vojsku dok, kako tvrdi, Rusija naoružava Beograd.\nGovoreći tada o politici SAD prema Kosovu, Endžel je rekao da Kosovo, iako je "devet godina slobodna i nezavisna zemlja", nema vojsku.\nKako je navedeno u saopštenju Odbora za spoljne poslove Predstavničkog doma, objavljenom tada na sajtu tog odbora, Engel je pozvao SAD da stanu uz Kosovo.\nENEGL U SREDU SA VUČIĆEM Jedan od najtvrđih albanskih lobista u SAD dolazi u Beograd\nTači sa kongresmenom Engelom, zahvalan na "decenijskoj podršci"\nDOSIJE ELIOT ENGEL Bliske veze američkog kongresmena sa albanskim lobistima, tragovi vode do PREBOGATOG ALBANCA IZ NJUJORKA


Objavljen javni poziv za podnošenje predloga projekata za nabavku opreme i uvođenje usluga za preduzetnike, mikro i mala preduzeća - Enterprise Europe Network\nObjavljen javni poziv za podnošenje predloga projekata za nabavku opreme i uvođenje usluga za preduzetnike, mikro i mala preduzeća\nEvropska unija će putem ovog poziva koji je otvoren do 10. novembra 2019. godine pružiti podršku malom biznisu i unapređenju konkurentnosti lokalne privrede u vrednosti od 2,5 miliona evra. Opredeljena sredstva namenjena su za nabavku opreme i uvođenje usluga sa ciljem da se unapredi proizvodnja i tržišni potencijal privrednih subjekata i doprinese povećanju zaposlenosti.\nPojedinačni iznos bespovratnih sredstava može biti od 10.000 do 30.000 evra, dok brzo rastuća i izvozno orijentisana preduzeća i preduzetnici mogu da konkurišu i za iznose do 70.000 evra. Preduzeća moraju da budu većinski u domaćem privatnom vlasništvu, imaju ostvarenu poslovnu dobit na kraju 2018. godine kao i izmirene obaveze po osnovu uplate poreza i doprinosa. Takođe, korisnici sredstava treba da obezbede finansijsko učešće u projektu u visini od 20 odsto, odnosno 30 odsto ako apliciraju za sredstva veća od 30.000 evra.\nViše informacija o samom pozivu, kriterijumima za izbor korisnika, načinu konkurisanja kao i dokumentacija za prijavljivanje dostupne su na sledećem linku: Drugi javni poziv za podnošenje predloga projekata za nabavku opreme i uvođenje usluga za preduzetnike, mikro i mala preduzeća, gde će takođe biti objavljen i raspored održavanja infosesija na kojima će poziv biti predstavljen.


Fadil Novalić otvara Ministarstvo za pisanje pisama namjere – Mreza\nFadil Novalić otvara Ministarstvo za pisanje pisama namjere\nMREZA.CO Juni 17, 2021\nZbog sve veće potrebe za kreiranjima pisama namjere, koje se upućuju za nabavku vakcina, premijer Federacije BiH Fadil Novalić je odlučio pokrenuti novo ministarstvo. Prema njegovim riječima, potrebe su tolike da je nemoguće kompletnu odgovornost prepustiti na nivo Vlade Federacije BiH.\n“Tek sam sada shvatio koliko je zahtjevan i obiman koncept pisanje pisama namjere, zbog čega sam danas odobrio odluku da se ova odgovornost skine s moje nadležnosti. Kao zamjenu za to, pokrenuo sam postupak za kreiranje novog ministarstva na nivou Federacije, koje bi u potpunosti preuzelo ovu odgovornost na svoja leđa”, kaže premijer Federacije BiH Fadil Novalić.\nNovo ministarstvo jeste skup projekat, ali kada sumiramo važnost realizacije jednog procesa kakvo je pisanje ovakve vrste pisma, niko ne stavlja pod upitnik zbog čega sve to toliko košta.\n“Nije pokrenuti ministarstvo kao da otvorite granap ili lokalni kafić. Za to je potrebno mnogo novca, pronaći objekat, zaposliti ljude, obezbijediti im svu moguću infrastrukturu. Zato smo za realizaciju ovog projekta izdvojili oko 84 miliona KM, kako bi mogli samo startati s radom. Naravno da u sklopu ove cijene ne ulazi budžet za plate, koji će naknadno biti izdvojen kada napravimo konačni spisak zaposlenih osoba”, dodaje Novalić.\nKao potencijalni uposlenici ovog ministarstva, biće sve osobe koje SDA nije uspjela uvaliti u BH Poštu. Tehnički, te osobe imaju u jednu ruku iskustva s pismima, forma i sadržaj su stvari koje se lako uče u hodu.\n(VIDEO) Vukanović u novoj “viziti”: Ovo je zgrada koju pod Dodikovim pritiskom planiraju kupiti za 9 miliona, spriječite pljačku!\nPrijeti im glad, kilogram banana u Sjevernoj Koreji košta 45 dolara, Kim priznao: Situacija je napeta!


Zašto alkohol izaziva agresivnost\nPETAK, 16.02.2018 | 13:37\nPoznato je da alkohol često izaziva agresivnost. Kako bi utvrdili zašto do toga dolazi, naučnici su rešili da u novo istraživanje uključe i skeniranje mozga. Nova studija, predvođena profesorom Tomasom Densonom sa Univerziteta u Novom Južnom Velsu u Australiji, objavljena je u časopisu Cognitive, Affective & Behavioral Neuroscience. Kako stručnjaci ističu, 50 odsto počinjenih zločina izvršeno je pod uticajem alkohola.\n"U pitanju su delovi mozga uz pomoć kojih se manifestuju različiti oblici ponašanja, kao što su smirenost naspram agresije u zavisnosti od toga da li je osoba trezna ili pijana."


"POLITIKA" PRENOSI: Prvo je organizovao državni udar u Turskoj, pa u Makedoniji, na redu Srbija i Vučić | WebTribune\nHome IZBOR “POLITIKA” PRENOSI: Prvo je organizovao državni udar u Turskoj, pa u Makedoniji, na redu Srbija i Vučić\n“POLITIKA” PRENOSI: Prvo je organizovao državni udar u Turskoj, pa u Makedoniji, na redu Srbija i Vučić\nPosted date: август 24, 2017 In: IZBOR, U FOKUSU\nMakedonski portal Mina report tvrdi da je u aferu prisluškivanja srpskih diplomata i zvaničnika “direktno uključen američki ambasador u Skoplju Džes Bejli”.\nKako prenosi “Politika”, Bejli je preko “svog” premijera Zorana Zaeva zatražio da se pripadnici makedonske Uprave za bezbednost i kontraobaveštajne poslove (UBK) uključe u prisluškivanje srpskih diplomata, ali i predsednika Aleksandra Vučića.\nPrema pisanju ovog sajta, ambasador Bejli koristi identičan scenario kojim je rušio vlast VMRO-DPMNE, ali je sada cilj Srbija.\nKako prenosi “Politika”, novinarka ovog portala piše da za CIA “pad Makedonije nije dovoljan i da mora da padne i Srbija, kako bi Amerika kompletirala vlasništvo nad Balkanom”.\n“Zato su američka ‘duboka država’ i njihovi vazali Britanci i Nemci dali zeleno svetlo da se Skoplje pretvori u štab iz kojeg će se voditi aktivnosti čiji je cilj destabilizacija Srbije”, navodi se u tekstu.\nKako se tvrdi, Bejli je svojevremeno morao da napusti Tursku zbog organizovanja neuspelog državnog udara protiv Tajipa Redžepa Erdogana.\nOvaj portal je tokom političke krize u Makedoniji otvoreno stao na stranu bivšeg premijera Nikole Gruevskog i VMRO-DPMNE, a tekstove često odlikuje prilično zapaljiva retorika, pa se i u ovom Bejli označava kao “pas agencije CIA”.\nVredi dodati da se tekst koji je prenela “Politika” oslanja i na tvrdnje beogradskog “Informera” iz proteklih dana.\nMilione zaradio u politici …. pošteno: Spreman sam da idem u zatvor, ali ništa nisam kriv a sudski proces je montiran …\nPojava vremenskih crvotočina ukazuju da je CERN u Ženevi otvorio portal ka drugoj dimenziji\nTHE SAKER: Da li će uspeti da prevare Putina i kako će Tramp pripremiti SAD za odlučujući rat\nPutin: Znamo da Amerika ima satelitske snimke obaranja malezijskog aviona, a ne objavljuju ga jer …


Očekujte neočekivano: Značaj praćenja aktivnosti - EXTREMEovanje\nPažljivo planiranje i kreiranje bezbednosnih polisa su od esencijalne važnosti za sigurnost IT infrastrukture. Ipak, uvek treba očekivati neočekivano kada se upare korisnici i računari, a beleženje njihovih aktivnosti pomoći će vam da odgovorite na te nepredviđene okolnosti.\nU prethodnim člancima iz serije o četiri „A“ pisali smo o verifikovanju korisnika uz pomoć autentifikacije, a potom i o primeni autorizacije i kontrole pristupa kroz bezbednosne polise. U ovom članku ćemo obraditi poslednje „A“, tj. praćenje aktivnosti (Audit logging) korisnika u cilju boljeg definisanja sigurnosnih propusta, rešavanja problema sa performansama i pronalaženja potencijalnih grešaka u samom softveru.\nŠta je praćenje aktivnosti (Audit logging)?\nUkoliko ste se ikada bavili IT administracijom, sigurno vam je poznato u kojoj meri korisnici umeju da budu kreativni u svojim brljotinama, prosto da ne očekujete takav razvoj događaja. Ukoliko niste u toku sa vašom mrežom i ne nadgledate tekuće aktivnosti, budite sigurni da ćete se pre ili kasnije naći u velikom problemu. Naravno, ovo nije obavezan scenario – praćenjem aktivnosti kroz logove možete otkriti anomalije i definisati uzrok i pre nego što se problem desi.\nPraćenje aktivnosti beleži započete i kompletirane aktivnosti. Ovi zapisi sadrže vreme, lokaciju i identitet korisnika koji stoji iza aktivnosti (pogađate naravno, identitet obezbeđuje autentifikacija). Beleženje korisničkih aktivnosti može da unapredi bezbednost mreže na više načina – da pomogne u rekonstrukciji sleda događaja, da evidentira neželjene upade, da pomogne u analizi uzroka loših performasi ili neočekivanog ponašanja sistema. Takođe, saznanje da se sve aktivnosti beleže i prate deluje veoma afirmativno na korisnike koji klikću gde stignu.\nEvidentiranje različitih vrsta aktivnosti omogućava granularnost koja može biti od velike pomoći.\nZapisi mogu biti kreirani na nivou operativnog sistema, aplikacije i servisa. Evidentiranje različitih vrsta aktivnosti omogućava granularnost koja može biti od velike pomoći kada rešavate probleme određenog tipa, npr. zloupotrebu mail saobraćaja ili Internet pregledača.\nDa bi sakupljeni zapisi bili od koristi, moraju se periodično nadgledati. Ukoliko se nagomilavaju bez nadzora, bespotrebno će vam zauzimati prostor na disku. Da biste pojednostavili proces pregledanja, možete podesiti notifikacije koji će vas obaveštavati o određenim događajima po unapred definisanim okidačima. Notifikacije se uglavnom podešavaju ručno, sem ukoliko ne angažujete parsing skripte ili aplikacije dizajnirane za tu namenu.\nNacionalni institut za standarde i tehnologiju (The National Institute of Standards and Technology) objavio je odličan dokument koji detaljno objašnjava kako i zašto treba da se koristi praćenje aktivnosti, a sadrži i primere koje možete iskoristiti u realnom okruženju:\n“Analiza prirode događaja se uglavnom deli na greške operatera (gde je sistem odradio sve instrukcije bez greške) i sistemske greške (npr. slabo testiran, zamenski izvršni kôd). Ukoliko, primera radi, otkaže određena funkcionalnost sistema i integritet fajla postane upitan, analiza može utvrditi sled povezanih aktivnosti sistema, korisnika i aplikacija koji je taj događaj uzrokovao.“\n„Poznavanje okolnosti pod kojima je, recimo, došlo do otkazivanja sistema, može biti korisno u izbegavanju sličnih ispada u budućnosti. Dodatno, ukoliko se tehnički problem pojavi (npr. oštećenje baze), analizom možemo utvrditi tačno vreme eskalacije i vratiti odgovarajući backup.“\nKada se implementira promišljeno i pažljivo, praćenje aktivnosti može biti efikasan alat za proveru stanja mreže, bezbednosnih polisa i ukupne interakcije korisnika. Koristeći sva četiri „A“ bićete u mogućnosti da bolje sagledate i razumete dešavanja u vašem okruženju kako bi ga učinili bezbednijim.


Stvaranje "Velike Evroazije" i RUSKI PRODOR u središte ekonomskog i tehnološkog tržišta budućnosti | WebTribune\nHome SPEKTAR Stvaranje “Velike Evroazije” i RUSKI PRODOR u središte ekonomskog i tehnološkog tržišta budućnosti\nMoskva je sebi za doglednu budućnost postavila smeo i veliki cilj — stvaranje Velike Evroazije, tvrdi analitičar lista „Azija tajms“ Pepe Eskobar. U toj potpuno novoj paradigmi Rusija ima posebnu ulogu mosta koji povezuje ekonomske, političke i kulturne sisteme raznih zemalja, navodi on.\nU akademskim krugovima Rusije i na najvišem nivou već nekoliko godina se razgovara o konceptu takozvane Velike Evroazije. Veoma je verovatno da će ta ideja ući u osnovu ruske spoljne politike u doglednoj budućnosti, navodi Eskobar.\nOn podseća da nije bilo slučajno to što je još 2016. godine na Peterburškom ekonomskom forumu predsednik Rusije Vladimir Putin izneo inicijativu da se formira „veliko evroazijsko partnerstvo“.\nKoncepcija Velike Evroazije izgrađena je na ideji širenja Rusije ka istoku, odnosno Aziji, „središtu ekonomskog i tehnološkog tržišta budućnosti“, navodi Eskobar.\nPrema njegovim rečima, veliku ulogu u ostvarivanju te ideje treba da odigra prihvatanje kineske inicijative „Jedan pojas – jedan put“. Ipak, ukazuje Eskobar, čvrsto strateško partnerstvo s Pekingom ne znači da je Moskva spremna da odustane od istorijskih veza s Evropom.\nAutor teksta naglašava da ruski eksperti, posebno na Dalekom istoku, odlično razumeju da je evrocentrizam prilično jak u velikom delu ruske elite. Tri veka je gotovo ceo ekonomski, demografski i ideološki sistem Rusije bio isprepletan s Evropom. Rusija je od zapadnih suseda pozajmila mnoge aspekte kulture i sistem vojne organizacije.\nTek sada, međutim, napominje autor, pristalice ideje o Velikoj Evroaziji smatraju da je došlo vreme da Rusija zauzme svoju jedinstvenu poziciju na raskrsnici mnogih civilizacija i da postane ne samo mesto koje omogućava trgovinu i uzajamne veze, nego i istinski most za različite kulture.\nTokom boravka u Rusiji, Eskobar je razgovarao s brojnim analitičarima, od kojih je saznao „nešto potpuno iznenađujuće, što Zapad praktično apsolutno ignoriše“: Moskva teži da stvori potpuno novu paradigmu koja obuhvata ne samo geopolitiku i geoekonomiju, nego i kulturu i ideologiju.\nDanas za to postoje veoma povoljni uslovi, smatra autor. Što se SAD više usredsređuju na obuzdavanje Kine, to se jače u Severoistočnoj Aziji oseća „vakuum vlasti“ i polagano ali sigurno Japan i Južna Koreja idu ka zbližavanju s Rusijom.\nZa zapadne posmatrače koji nisu baš dobro upoznati s istorijom Rusije verovatno će biti čudno da saznaju neka razmišljanja pristalica Velike Evroazije.\nU seriji izveštaja „Napred ka Velikom okeanu“, dekan Fakulteta za svetsku ekonomiju i politiku iz Moskve Sergej Karaganov govori o uticaju Vizantije na razvoj Rusije i o tome kako je ova imperija uspela da sačuva klasičnu kulturu i da uzme najbolje od istočne kulture, dok je Evropa preživljavala „mračni srednji vek“.\nS druge strane, pojedine aspekte političkog sistema Rusija je, kao i Kina, preuzela od Mongola. Dok Pariz i Berlin ponavljaju da je ruski politički sistem autoritaran i neliberalan, vodeći ruski naučnici tvrde da tržišna ekonomija koju štiti vojna moć može biti efikasnija od zapadne liberalne demokratije, preosetljive na krize.\nNa putu između Evrope i Azije Rusija postaje najlogičnija i praktično neophodna maršruta koja povezuje ta dva dela sveta. I tu se treba zamisliti o važnosti Transsibirske magistrale — glavne evroazijske železničke arterije, navodi Eskobar.\nPrema njegovim rečima, modernizacija te maršrute, zajedno s grandioznim kineskim projektom mreže brzih železnica, obezbediće efikasniju komunikaciju.\nU proces evroazijske integracije, u vidu čitavog niza zajedničkih ekonomskih inicijativa, postepeno se uključuju Iran, Turska i Indija. Kazahstan istovremeno učestvuje i u Evroazijskom ekonomskom savezu, i u projektu „Jedan pojas — jedan put“. I, naravno, ruske vlasti aktivno privlače partnere da učestvuju u razvoju dalekoistočnih regiona koji treba da odigraju važnu ulogu u projektu Velike Evroazije.\nJoš početkom 20. veka geograf Petar Savicki, geopolitičar Georgij Vernadski i filozof Vladimir Iljin govorili su o evroazijskom fenomenu, posmatrajući Rusiju kao složenu kombinaciju Istoka i Zapada, a Ruse kao narod koji pripada „apsolutno svojevrsnoj evroazijskoj zajednici“.\nPrema Eskobarovim rečima, takav pristup je aktuelan i danas, ali ta koncepcija nije usmerena protiv Evrope ili protiv Zapada — naprotiv, ona podrazumeva saradnju.\nRusija i Kina su danas, napominje autor, postale „neizbežni saveznici“, zbog toga što su njihovi ciljevi za stvaranje višepolarnog sveta veoma bliski.\n„Proces je nepovratan. Psi demonizacije, obuzdavanja, sankcija, pa čak i rata, mogu da laju koliko hoće, ali karavan evroazijske integracije nastavlja da ide napred“, zaključuje novinar.


MMF: Privredni rast Srbije tri odsto\nMMF: Privredni rast Srbije ispod proseka za zemlje u razvoju\nBiznis Autor:Boško Nicović10. okt. 201719:28 > 19:30\nSrbija će ove godine imati privredni rast od tri odsto, što je ispod proseka za evropske zemlje u razvoju, naveo je Međunarodni monetarni fond (MMF) u novom izveštaju o perspektivama svetske privrede.\nOd evropskih zemlja u razvoju od Srbije će manji rast imati BiH s 2,5 odsto, Hrvatska s 2,9 odsto i Makedonija s 2,5 odsto.\nCrna Gora će prema izveštaju MMF-a imati rast od tri odsto, Bugarska 3,6 odsto, Mađarska 3,2 odsto, Rumunija 5,5 odsto, Albanija 3,7 odsto, a Kosovo 3,5 odsto.\nU ovu grupu zemalja, MMF je svrstao i Poljsku koja bi trebalo da ima rast od 3,8 odsto i Tursku s 5,1 odsto.\nSledećeg godine MMF predviđa da će Srbija imati rast od 3,5 odsto, što je prosek evropskih zemlja u razvoju, a 2022. rast od četiri odsto, što je više od proseka od 3,2 odsto.\nVeći rast od Srbije sledeće godine bi trebalo da imaju Albanija od 3,7 odsto i Rumunija od 4,4 odsto, dok se za Kosovo i Tursku predviđa takođe 3,5 odsto.\nKad je reč o inflaciji, MMF predviđa rast cena od 1,5 odsto ove godine, što je dosta ispod proseka od 4,2 odsto, koji najviše podiže Tuska s 8,5 odsto. Za sledeću godinu predviđa se rast cena u Srbiji od 3,6 odsto.\nMMF navodi da će Srbija imati bilans tekućih plaćanja od minus četiri odsto, Albanija od minus 9,2 odsto, BiH od minus 4,3 odsto, Bugarska od 2,5 odsto, Crna Gora od minus 20,2 odsto, Hrvatska od 3,8 odsto, Kosovo od minus 11 odsto, Mađarska 4,8 odsto, Makedonija od minus 2,3 odsto, Poljska od minus jedan odsto, Rumunija od minus tri odsto, a Turska od minus 4,6 odsto.


U bombaškom napadu u Jemenu poginulo više od 50 vojnika\n► U bombaškom napadu u Jemenu poginulo više od 50 vojnika\nNajmanje 52 vojnika poginulo je danas, a više od 80 je ranjeno u samoubilačkom napadu ispred vojne baze kod Adena na jugu Jemena, saopštili su novi bilans žrtava zvaničnici Ministarstva zdravlja.\nJemenski ogranak ekstremističke organizacije Islamska država preuzeo je odgovornost za napad.\nBezbednosni zvaničnici su naveli da je eksploziju izazvao bombaš koji je nosio pojas s eksplozivom.\nNapad se dogodio kada se grupa vojnika okupila da preuzme svoje plate, rekli su zvaničnici koji su zatražili da ne budu imenovani.\nIstu bazu u kojoj se dogodio napad, pre nedelju dana napao je bombaš samoubica, a tada je poginulo najmanje 50 vojnika, a 50 ih je ranjeno.\nOgranak Islamske države preuzeo je odgovornost za napad u saopštenju koje je prenela novinska agencija Amak, bliska toj terorističkoj grupi.\nBombaš samoubica identifikovan je kao Abu Hašim el Radfanija i objavljena je njegova fotografija na kojoj se smeši i nosi beli prsluk dok stoji pored crne zastave, obeležja ekstremističke grupe.\nAgencija Amak je takođe objavila fotografije za koje tvrdi da prikazuju eksploziju u kojoj je, kako navodi, ubijeno skoro 70 ljudi.\nJemenske vlasti mesecima vode kampanju protiv islamskih ekstremista aktivnih na jugu i na istoku zemlje.\nIslamska država i njen džihadistički rival Al Kaida iskoristili su sukob vladinih snaga i jemenskih Hutu pobunjenika da pojačaju svoje prisustvo na jugu. Hutu pobunjenici drže pod kontrolom glavni grad Sanu.\nTe dve ekstremističke grupe sprovele su niz napada u Adenu, drugom po veličini gradu Jemena i sedištu međunarodno priznate vlade.


Budžet Herceg-Novog 14,55 miliona evra | Trebinje Live\nBudžet Herceg-Novog za 2015. godinu 14,55 miliona evra\nTREBINJELIVE 26. 03. 2015. - 8:05h\nHERCEG-NOVI – Odbornici Skupštine opštine Herceg-Novi sutra će, u okviru prve tačke pete redovne sjednice, raspravljati o predloženom budžetu opštine za ovu godinu, u iznosu od 14,55 miliona evra.\nBudžet za ovu godinu predložio je Sekretarijat za finansije, turizam i ekonomski razvoj, a prvi rebelans, prema njihovim najavama, trebalo bi očekivati početkom juna. Nadležni napominju da je budžet za ovu godinu planiran sa više opreza i realnije, kako se ne bi ponovila situacija iz 2014., kada je budžet planiran u iznosu od 17 miliona evra, a ostvaren u iznosu od 13,817 miliona evra ili svega 78 odsto od plana.\nPrihodi ovogodišnjeg budžeta su uvećani za pet odsto u odnosu na prošlogodišnje ostvarenje budžeta, a najveće učešće u punjenju godišnjeg plana prihoda i rashoda biće na osnovu naknade za komunalno opremanje gradskog građevinskog zemljišta u iznosu od 5,3 miliona evra, od poreza na imovinu 3,5 miliona evra i ustupljenih prihoda iz državnog budžeta u iznosu od 2,51 miliona evra.\nRashodi operativnog budžeta su planirani u iznosu od 10,545 miliona evra, a kapitalnog u iznosu od 4,305 miliona evra, od čega će najviše novca biti izdvojeno za finansiranje projekta vodosnabdijevanja i odvođenja otpadnih voda – 1,5 miliona evra i za izgradnju sanitarne deponije Duboki Do – 885.000 evra.


U okviru javnog konkursa za sprovođenje javnih radova biće angažovano ukupno 5.000 nezaposlenih, a još jedan konkurs je namenjen za sprovođenje javnih radova na kojima će biti zaposleno 1.850 osoba sa invaliditetom.\nInače, 2017. godine mogući su javni radovi i u oblasti kulture.\nNacionalna služba za zapošljavanje raspisala je i javne pozive za programe stručne prakse, za sticanje praktičnih znanja za nekvalifikovane osobe, sticanje praktičnih znanja za viškove zaposlenih i dugoročno nezaposlena lica koja su na evidenciji NSZ duže od 18 meseci, ali i obuke na zahtev poslodavca, koje će moći da koriste i preduzeća za profesionalnu rehabilitaciju i zapošljavanje osoba sa invaliditetom. Zapošljavanje osoba sa invaliditetom moguće je i na javnom konkursu za subvenciju zarade za osobe sa invaliditetom bez radnog iskustva i za refundaciju troškova podrške osobama sa invaliditetom koje se zapošljavaju pod posebnim uslovima.\nU cilju razvoja preduzetništva objavljeni su javni pozivi za dodelu subvencija za samozapošljavanje i samozapošljavanje nezaposlenih ljudi romske nacionalnosti. Iznos jednokratne subvencije za samozapošljavanje je 180.000 dinara, za samozapošljavanje viškova zaposlenih predviđeno je 200.000 dinara i 220.000 dinara za osobe sa invaliditetom. Rok za podnošenje zahteva sa biznis planom za samozapošljavanje je 10. april.\nJavni poziv za poslodavce za dodelu subvencija za zapošljavanje nezaposlenih iz kategorije teže zapošljivih na novootvorenim radnim mestima biće otvoren dok se ne potroši novac za tu namenu, a najkasnije do 30. novembra 2017. godine. Iznos subvencija je od 150.000 do 300.000 dinara.\nKonkursi i javni pozivi objavljeni su na internet stranici Nacionalne službe za zapošljavanje (www.nsz.gov.rs), ali i u svim filijalama Službe, pa i u bečejskoj.\nViše iz ove kategorije « Začeci primarne selekcije otpada u Bečeju: Edukacija stanovništva i odvojeno prikupljanje smeća\tNakon pozitivnog mišljenja Mađarskog nacionalnog saveta: Izabrani novi direktori škola »


Peh za "orlove" i Lazića: Reprezentativac Srbije propušta ostatak Evropskog prvenstva! - BKTVNews\nPeh za "orlove" i Lazića: Reprezentativac Srbije propušta ostatak Evropskog prvenstva!\n13. Septembar 2017. u 17:20\nReprezentativac Srbije Branko Lazić gotovo izvesno neće moći da igra za nacionalni tim do kraja Evropskog prvenstva u Istanbulu, preneo je Sport klub.\nLazića od početka Evrobasketa muči povreda kuka, zbog koje nije trenirao dan pre odlučujuće utakmice na šampionatu. U prvom kolu, kapitena Crvene zvezde nezgodno je udario Letonac Janis Tima i nije se u potpunosti oporavio.\nIzostanak borbenog beka mogao bi da bude udarac za "orlove", koji se od 20.30 sastaju sa Italijom u polufinalu šampionata Starog kontinenta.\n— FIBA (@FIBA) 13. септембар 2017.\nU dosadašnjem delu prvenstva, Lazić je na terenu proveo ukupno 36 minuta na šest utakmica i prosečno je beležio manje od jednog poena.\nUkoliko savladaju Italiju, srpski košarkaši će se za finale boriti sa pobednikom susreta između Rusije i Grčke.\nPrvi polufinalni par čine Španija i Slovenija, koji su juče savladali Nemačku, odnosno Letoniju.\nTagovi: BKTVNews, sport, košarka, Brako Lazić, povreda, reprezentacija Srbije, Eurobasket 2017 ,


Sve spremno za zimsko održavanje državnih puteva - Televizija Leskovac\nSve spremno za zimsko održavanje državnih puteva\nNa punktu preduzeća „Trejs Srbija“ koje je zaduženo za zimsko održavanje državnih puteva na području našeg okruga, izvršena je smotra mehanizacije i ljudstva zimske službe.\nOvom prilikom istaknuto je da je sve spremno za kvalitetno obavljanje poverenog posla i da je jedan od ciljeva da se posao odradi na najbolji mogući način kako bi građani Leskovca i okoline imali čiste i prohodne puteve. Ukupna dužina puteva prvog i drugog reda, koje će preduzeće „Trejs Srbija“ održavati tokom zimskih meseci iznosi skoro 500 kilometara. Za obavljanje ovog posla na tenderu im je odobreno 145 miliona dinara.\n„Za preduzeća iz putne privrede koja već dugo posluju, sasvim je očekivano da budu dobro opremljena pred početak sezone održavanja puteva – kaže Sonja Vukanović, predsednica Samostalnog sindikata putara Srbija i dodaje da je zabrinjavajuća pojava preduzeća novijeg datuma koja svoj posao ne obavljaju kako bi trebalo.\nInače, zimsko održavanje puteva prvog i drugog reda, samo je jedan u nizu poslova koji su povereni firmi Trejs Srbija kada govorimo o jugu naše zemlje. Naime, osim što je bila angažovana na izgradnji deonice Koridora 10 kroz Grdeličku klisuru, ova firma je nedavno rekonstruisala put od Leskovca do Brestovca, a angažovana je i na obnovi putnog pravca od Leskovca prema Vlasotincu.\nTags: zimsko održavanje, zimsko održavanje puteva\nRukometaši Dubočice 54 sutra se sastaju sa Dinamom iz Pančeva\nSmotra mehanizacije i ljudstva zimske službe u Leskovcu preduzeća „Trejs Srbija“


Za projekte vodosnabdijevanja u Kantonu Sarajevo 30 miliona eura - Klix.ba\nPotpisan ugovor sa EBRD-om Za projekte vodosnabdijevanja u Kantonu Sarajevo 30 miliona eura\nPotpisan ugovor sa EBRD-om\nZa projekte vodosnabdijevanja u Kantonu Sarajevo 30 miliona eura\n5.2.2013. u 17:26\nZamjenica direktora tima za infrastrukturu Evropske banke za obnovu i razvoj (EBRD) Lin O'Grady i direktorica KJKP “Vodovod i kanalizacija“ Muamera Srna potpisale su danas u Sarajevu supsidijarni ugovor o zajmu vezanom za projekte vodovoda i otpadnih voda.\nPotpisnice ugovora su naglasile njegov značaj u smislu ulaganja u vodovodni i kanalizacioni sistem i urednog vodosnabdijevanja. Očekuje se da se ubrzaju preostale aktivnosti po tom ugovoru, te da radovi započnu krajem ljeta.\nPotpisivanju ugovora prisustvovali su premijer KS-a Suad Zeljković i kantonalni ministar prostornog uređenja i zaštite okoliša Zlatko Petrović.\nMinistar Petrović je kazao da se nada da će u idućih mjesec do mjesec i po dana biti obavljene ostale formalnopravne procedure i da će krajem ljeta započeti radovi neophodni za smanjenje gubitaka vode. Riječ je o postupcima i procedurama koje trebaju unaprijediti kompletan sistem vodosnabdijevanja KS-a.\n"Nadam se da ćemo u narednih pet do šest godina gubitke u vodovodnoj mreži KS-a svesti na evropske dozvoljene parametre i da će stanovnici imati uredno vodosnabdijevanje kvalitetnom vodom", kazao je Petrović.\nPo njegovim riječima, ukupan iznos kredita je 30 miliona eura i trošit će se tri godine. Prva tranša je deset miliona eura i za nju su završeni svi projekti. Po deset miliona eura odnosi se na 2014. i 2015. godinu, a radit će se na vodovodnoj mreži, na poboljšanju elektrosnabdijevanja prije svega Bačeva, poboljšanju uvjeta za sigurno higijensko održavanje i tretman vode, a dio sredstva trebao bi biti namijenjen i za vodomjere.\nZeljković je pojasnio da je danas potpisan jedan od tri ugovora, te da će uslijediti potpisivanje ugovora između Vlade FBiH i EBRD-a, te supsidijarnog sporazuma između KS-a i Federacije.\nNaglasio je da je razgovarano i o imlementaciji drugog dijela kredita EBRD-a koji je vezan za saobraćajnice, te da su dogovorene aktivnosti koje trebaju ubrzati dinamiku implementacije tog projekta.\n1h 14min 57


Vlada FBiH i Vlada KS kreću zajedno u nabavku ruskih vakcina -\n15.04.2021 15:49 Autor: Raport.ba\nVlada FBiH se na današnjoj sjednici upoznala sa informacijom Zavoda za javno zdravstvo FBiH o provođenju postupka ispitivanja tržišta, obavljenim pregovorima s proizvođačima i/ili ovlaštenim zastupnicima u svrhu nabavke vakcina protiv koronavirusa (COVID-19) u periodu od 7. do 14.4.2021. godine.\nKako je saopćeno, Vlada sad zahtijeva od Zavoda za javno zdravstvo ima proaktivniju ulogu u nabavci vakcina.\n“Ovaj zavod je zadužen da, u najkraćem roku, riješi organizaciono-tehničke, kadrovske i druge pretpostavke neophodne za uspješno i proaktivno vođenje aktivnosti na odabiru izvora nabavke, provođenja zakonskih procedura, operativno-tehnoloških pretpostavki za uvoz i distribuciju vakcina”, navodi se u saopćenju Vlade FBiH.\nPored toga, Vlada FBiH je prihvatila informaciju premijera Fadila Novalića o sastanku s premijerom Vlade Kantona Sarajevo, na kojem je, između ostalog, razgovarano o nabavci i isporuci vakcina u Bosni i Hercegovini, za potrebe građana Federacije BiH i Kantona Sarajevo.\n“Federalna vlada je dala saglasnost na Sporazum o međusobnim pravima i obavezama Vlade KS i Vlade FBiH u implementaciji ugovora za nabavku vakcina s Ruskim fondom direktnih investicija, te za njegovo potpisivanje ovlastila premijera FBiH. Obzirom na to da bi pozicija samostalnog pregovarača dovela Kanton Sarajevo u nepovoljan položaj kod proizvođača u odnosu na pregovarače koji zahtjevaju veću količinu vakcina, što bi se direktno odrazilo na visinu cijene po dozi i vrijeme čekanja na isporuku, kantonalni premijer je iskazao interes i molbu da s Vladom FBiH zajedno učestvuju u ovim aktivnostima. Imajući u vidu da je apsolutno opredijeljena za saradnju sa svima koji poduzimaju aktivnosti na nabavci vakcina, s ciljem što brže i efikasnije nabavke, Vlada FBiH je prihvatila ovakav prijedlog”, navodi se u saopćenju Vlade.\nTagovi: nabavka vakcina vakcine za koronavirus Vlada FBiH Vlada KS\nRebalans budžeta pokazuje razmjere ekonomske katastrofe u Federaciji BiH


Tužba zbog duga\nPripremno ročište po tužbi Republike Srpske protiv Federacije BiH, podnesenoj zbog duga po osnovu raspodjele prihoda od indirektnih poreza, biće održano krajem oktobra, potvrđeno je Avazu u Sudu BiH.\nPrema informacijama, ovaj spor vodi se pred Upravnim odjelom Suda BiH.\nRiječ je o tužbi teškoj oko 34,5 miliona maraka i odnosi se na period od jula 2017. do kraja 2018. godine. RS je ovu tužbu podnijela prije mjesec i po navodeći da je oštećena zbog neusvajanja novih koeficijenata za raspodjelu sredstava.\nDo sada Upravni odbor (UO) Uprave za indirektno oporezivanje (UIO) BiH, navodi Avaz, nije vidio ovu tužbu, o njoj nije obaviješten službenim putem niti mu je došla na izjašnjenje.\nU informaciji o ovoj tužbi, koju je nedavno razmatrala Vlada FBiH, navodi se da od 2012. godine Federacija od RS potražuje 31,9 miliona KM, a RS od FBiH oko 38,7 miliona KM.\nUpravni odbor UIO od početka 2014. godine nije donosio odluke o poravnanjima, jer o tome nije bilo konsenzusa članova, odnosno ministara finansija.\nRS je i ranije, takođe zbog raspodjele prihoda od indirektnih poreza, tužila Upravu za indirektno oporezivanje BiH i spor dobila. Ali, Sud BiH nedavno je, po četvrti put, privremeno zabranio Republici Srpskoj prinudnu naplatu preotalih još oko 23 miliona KM.\nKao odgovor na tužbu RS, Vlada Federacije prije desetak dana dala je saglasnost za pokretanje kontratužbe. Tako će Federacija, putem Federalnog pravobranilaštva, tužiti za iznos od blizu 32 miliona KM po istom osnovu kao što je Federaciju tužila Republika Srpska, samo za drugi period, odnosno za 2012. i 2016. godinu.\ntužba RS protiv FBiH\nSud odbacio žalbe, izbori u Doboju i Srebrenici biće ponovljeni


„Salon ženskih vina“ u Beogradu 18. septembra -\n13. septembra 2020.0802\nU Beogradu će 18. septembra biti organizovan „Salon ženskih vina“ – događaj koji za cilj ima promociju žena u vinskom biznisu. „Salon ženskih vina“ biće održan od 14 do 22 časa u Beton hali, Beograd, u Event centru „Promenada“.\nPredsednica Udruženja „Žene i vino“ mr Mirjana Maksimović kaže da je izvesno da broj žena u vinskom biznisu nije mali.\nIpak, realnost je takva da mnoge od njih u javnosti često ostaju nedovoljno vidljive, a njihov doprinos neprepoznat. Razlozi za to nekada počivaju na prirodi posla, a nekada na drugim faktorima. Upravo zbog toga, odlučile smo da žene u vinskom biznisu učinimo vidljivijim tako što ćemo organizovati Salon ženskih vina i javnosti prezentovati makar neke od njih, kaže Maksimović.\nDeleći viziju o organizaciji događaja koji bi akcenat stavio na žene u svetu vina, ujedinile su se i osnovale udruženje „Nedelja ženskih vina“ kao pravno lice koje će biti nosilac celog posla: Tatjana Mrkić, somelije, mr Mirjana Maksimović, predsednica udruženja „Žene i Vino“, Jasmina Stefanović, autorka emisije „Lady of Wine“ i Dragana Todorović, menadžer i koautor emisije „Lady of Wine“.\nKada je reč o vinogradarstvu i vinarstvu u Srbiji (a i u svetu), žene su manje vidljive široj javnosti, iako često igraju jednu od ključnih uloga u ovom poslu. Zbog toga je „Salon ženskih vina“ posvećen svim ženama koje učestvuju u stvaranju nektara Bogova u bilo kojoj fazi njegovog životnog ciklusa: od stvaranja novih sorti vinove loze, sadnog materijala, nege u vinogradu, preko proizvodnje, marketinga, plasmana, vinskog turizma… sve ono što jedna boca vina prođe u procesu od ideje do stola konzumenta. Želja nam je da pažnju usmerimo na svaku od njih i pokažemo koliko su važne, svaka u svom segmentu vinskog biznisa, kaže Mirjana Maksimović.\nOna ističe i da žene postaju sve značajnija ciljna grupa kada je finalna potrošnja u pitanju.\nIstraživanja ukazuju na to da je sve više marketing kampanja usmereno upravo ka ženama, dok neke vinarije posebno vode računa o tzv. ženskom ukusu kada određuju stil svojih vina. Ovaj zanimljiv trend polako postaje sve značajniji i na srpskom tržištu što ćete i sami otkriti na Salonu ženskih vina, poručuje Mirjana.\n„Salon ženskih vina“ će za posetioce biti otvoren od 16 do 22 časa. Cena ulaznice je 500 dinara, dok će se čaše uzimati uz depozit od 200 dinara. Kada posetilac vrati čašu, vraća se i depozit\nRelated tags : mirjana maksimovićnedelja ženskih vinasalon ženskih vinažene i vinožene u vinskom biznisu\nGlogonj: Uređeno izletište „Skela“ na Tamišu\n24. oktobra 2020.0245\nPančevo: kamen temeljac za fabriku „Brose“ biće položen 6. marta\n5. marta 2020.0463\n14. oktobra 2021.080\n24. oktobra 2021.0261\n25. oktobra 2021., 08:24


Vučić proglasio apsolutnu pobedu – Gerila\nGerila > Društvo > Vučić proglasio apsolutnu pobedu\nobjavljeno na Dec. 24, 2017 u 11:01 pm\nPredsednik sns kartela, Aleksandar Vučić, proglasio je apsolutnu pobedu nakon današnjih lokalnih izbora.\n“Samo mali incident u Popincima”\nUpitan o izjavi Tanje Fajon da je zabrinuta zbog nedemokratske atmosfere u Pećincima, rekao je da je ona samo jedan poslanik EP: “Ne znam šta se toliko uzbunite, ima onoliko poslanika u Evropskom parlamentu”. Ipak, dodao je, treba slušati mišljenje evroposlanika.\nGovoreći o toku izbornog dana, rekao je da se dogodio “samo jedan mali incident u Popincima”. “Kako niko nije postavio pitanje šta rade visoki funkcioneri stranke na 20 metara od biračkog mesta, a znate da je to zakonom zabranjeno, u 8 sati ujutro … Šta ste radili tamo, i to u mestu gde je 90 odsto ljudi za SNS”, naveo je Vučić. On je kazao da je u Popincima lista predvođena SNS na jednom biračkom mestu dobila 86 odsto, a na drugom 91 odsto glasova.\nMionica – prema podacima izbornog štaba SNS-a, ta stranka je dobila 65,8 odsto glasova, SPS -SRS-JS su osvojili 15,5 odsto glasova, odnosno šest odborničkih mesta, DS 13,6 odsto glasova ili pet odborničkih mesta.\nU Negotinu koalicija SNS-SPS je dobila 70,53 odsto, a značajan broj glasova osvojila je grupa građana “Negotin bez korupcije” četiri odsto i Ujedinjena seljačka stranka 3,78 odsto, rekao je Vučić.\nU Kostolcu SNS je osvojio 15 mandata ili 62,5 odsto. Velika borba je, kaže Vučić, za drugo mesto između “Iskoraka” i DS-a i da obe imaju oko 10 procenata. Cenzus, prema dosadašnjim rezultatima, prelaze i Dveri sa 6,5 odsto i PUPS sa 5,25 odsto.\nIncident se dogodio u mestu Popinci, u opštini Pećinci, kada je zbog dojave o “javnom glasanju” izbilo koškanje između aktivista Demokratske stranke (DS) i nepoznatih mladića.\nRaša Nedeljkov iz CRTE je rekao da su primećeni neidentifikovani muškarci kao “obezbeđenje” u Pećincima, koji ne govore i čije su. To je nešto što su indikatori koji odslikavaju jednu vrlo lošu atmosferu, i zato govorimo da atmosfera u Pećincima nije slobodna, rekao je za N1 Nedeljkov. On je dodao da su ti muškarci i njih zaustavljali da pitaju ko su i šta rade.


OKRUGLI STO NA EKONOMSKOM FAKULTETU U KRAGUJEVCU | Društvo ekonomista Kragujevac\nU organizaciji „Društva ekonomista Kragujevca“, udruženja građana „Kolevka je najveće prostranstvo“ i udruženja građana „Opstanak“, 23. novembra 2018. godine, u Svečanoj sali Ekonomskog fakulteta Univerziteta u Kragujevcu, održan je okrugli sto na temu Uticaj demografskih i migracionih tokova na ekonomski razvoj Republike Srbije.\nTokom trajanja Okruglog stola predstavljen je pilot projekat Podrška pronatalitetnoj politici u opštini Knić kroz ekonomsko osnaživanje mladih bračnih parova koji se bave poljorivredom, koji su realizovali opština Knić i Ekonomski fakultet Univerziteta u Kragujevcu, uz podršku Ministarstva za demografiju i populacionu politiku. Tom prilikom potpisan je i Sporazum o dugoročnoj saradnji opštine Knić i Ekonomskog fakulteta Univerziteta u Kragujevcu.\nNa Okruglom stolu Uticaj demografskih i migracionih tokova na ekonomski razvoj Republike Srbije vodila se veoma aktivna diskusija između učesnika o merama koje se preduzimaju kako bi se popravio demografski i migracioni saldo Republike Srbije. Zaključci, do kojih su došli izlagači i učesnici Okruglog stola, biće u najskorije vreme predočeni nosiocima političke i ekonomske vlasti u Republici Srbiji, kao i celokupnoj javnosti.


BIVŠI ŠEF CIA Dojč: I danas postoje društva poput “Crne ruke” – Alfa-News.de – Nezavisni internacionalni portal\nBIVŠI ŠEF CIA Dojč: I danas postoje društva poput “Crne ruke”\nNekadašnji direktor Centralne obaveštajne agencije (CIA) Džon Dojč rekao je da postoje mnoge grupe koje na tajne načine pokušavaju da utiču na vlade širom sveta, a kao primer iz istorije naveo je i “Crnu ruku”.\n“Možda je najozloglašeniji primer efikasne ‘duboke države’ tajna organizacija ‘Crna ruka’. Predvodio ju je šef srpske obaveštajne službe, pukovnik Apis, a ona je isplanirala zaveru za ubistvo austrijskog prestolonaslednika Franca Ferdinanda u Sarajevu 1914. godine, čime je počeo Prvi svetski rat”, rekao je Dojč.\nIstakao je da i danas “bez sumnje” postoje slična tajna društva, da u SAD i u drugim državama postoje grupe koje žele da tajno utiču na vladine aktivnosti.\n“Malo dokaza o postojanju duboke države”\nNaveo je da je malo analiza ili dokaza koji se odnose na pitanje postojanja “duboke države”.\n“Možda je jednostavnije pitanje da li se poslednjih godina pojavilo više aktivnosti ili načina ponašanja koja se karakterišu kao da proističu iz ‘duboke države’ i da li takvo ponašanje ugrožava nacionalnu sigurnost. Sumnjam u obe te tvrdnje. Značajne pretnje sa kojima se danas suočava naša nacija – Iran, Severna Koreja, terorizam, konkurencija s Kinom i Rusijom – ne predstavljaju centralnu ulogu u narativu o ‘dubokoj državi'”, rekao je Dojč.\n“Bavljenje navodnim novim i opasnim zaverama američkih obaveštajnih agencija ili nezadovoljnim osobljem u federalnoj službi ili Kongresu nije smrtonosna pretnja nacionalnoj bezbednosti ili stabilnosti. Ono što je važno, jeste da prave terorističke pretnje sa kojima se nacija suočava, imaju potpuno drugačije uzroke i načine na koje se sprovode i imaju drugačije sponzorstvo”, dodaje Dojč.\nSneg u Hrvatskoj i BiH otežava saobraćaj\nSDP BIH traži smanje cenzusa na listama sa 20 na 10 posto


Dobre vesti Archives – Page 167 of 174 – RTVSANTOS\nDobre vesti (Page 167)\nIn: Dobre vesti, Nocni zivot, Zabava\nU Havani ovog vikenda možete da očekujete dve izuzetne žurke. U petak možete da uživate u muzici i ritmu Salse. U Subotu će za Vas svirati grupa Odium. Oba dana možete da uživate u odličnom ambijentu i u muzici.Read More →\n“Bez po muke Fiat u ruke”\nLanac trgovinskih marketa “PerSu” organizovali su nagradnu igru za svoje potrošaće u periodu od 26. novembra do 24. decembra 2013. pod nazivom “Bez po muke fiat u ruke”. U petak 27.decembra izvučeni su najsrećniji dobitnici ove nagradne igre.Read More →\nDodeljeni paketići deci sa invaliditetom\nU Klubu Saveza za sport i rekreaciju invalidnih lica, udruženja građana „Vojvođanska inicijativa obradovalo je decu, članove ovog udruženja, kao i decu osoba sa invaliditetom novogodišnjim paketićima. Vojvođanska inicijativa je do sada uoči praznika obradovala više stotina mališana.Read More →\nHumanost u prazničnim danima\nPersu marketi, u saradnji sa Kulturnim centrom i kreativnim centrom CEKOM, obradovali su danas mališane sa dečjeg odeljenja Opšte bolnice. Kao i svake godine do sada, po završetku manifestacije “Dođi, dođi Deda mraze”, okićena jelka i slatkiši odneti su deci, kako bi se i njima dočarala praznična atmosfera i ulepšaliRead More →


Udruženje mladih sa hendikepom Crne Gore u saradnji s Centrom za razvoj nevladinih organizacija 19. i 20. juna 2018. organizovalo je trening namijenjen članicama Mreže organizacija osoba s invaliditetom Crne Gore (MOOSICG).\nTrening o pisanju izvještaja iz sjenke, odnosno izvještaja koji su alternativa državnom, a koji pripremaju nevladine organizacije (NVO) je treći u nizu seta treninga (od ukupno šest) koji su organizovani s ciljem jačanja kapaciteta članica Mreže organizacija osoba s invaliditetom, kako za sprovođenje ostalih aktivnosti projekta Umrežavanjem do boljeg rada, tako i za nastavak rada u sopstvenoj organizaciji.\nTrening je organizovan u cilju upoznavanja učesnika s pojmom izvještaja iz sjenke, fazama i koracima u njegovoj izradi. Pored toga učesnici su imali prilike da se upoznaju s osnovnim pojmovima iz Konvencije o pravima osoba s invaliditetom, opštim obavezama država članica, načelima Konvencije i njenim članovima, a sve u cilju bolje izrade alternativnog izvještaja o sprovođenju Strategije za zaštitu od diskriminacije lica sa invaliditetom i promociju jednakosti. Dodatno, učesnici su imali prilike da se upoznaju sa smjernicama Komiteta za prava OSI za izradu izvještaja iz sjenke. Takođe, je bilo riječi i o metodologiji izrade izvještaja iz sjenke, istraživačkim metodama, kao i o tehnikama za prikupljanje podataka.\nNa treningu je bilo 15 učesnika/ca koji su podijeljeni u četiri grupe, nakon čega su dobili zadatak da na osnovu prethodno urađenog monitoring plana svaka grupa izabere po jednu oblast (politički i javni život, obrazovanje, pristupačnost i porodični odnosi) i popuni prethodno dobijenu Matricu.\nNakon prezentacije urađenog u grupama date su preporuke i komentari u cilju daljeg rada na izvještaju.\nTrenerice su bile Ana Novaković Centar za razvoj nevladinih organizacija (CRNVO) i Marina Vujačić, autorka Alternativnog izvještaja o sprovođenju Konvencije UN o pravima osoba s invaliditetom u Crnoj Gori.\nAktivnost je dio projekta Umrežavanjem do boljeg rada koji sprovode Udruženje mladih sa hendikepom Crne Gore i Centrar za razvoj NVO, a uz podršku Delegacije Evropske unije u Crnoj Gori.\nPročitano 248 put(a)


Izvor: Svet, 06.Jul.2020, 11:32\nTokom sezone, naše estradne zvezde godinama unazad pune brojne klubove i diskoteke na Crnogorskom primorju. Najtraženiji pevači su Ceca, Aca Lukas, Dara Bubamara, Saša i Dejan Matić, Zvezde Granda… Ova sezona će proći bez muzičara iz Srbije, kojima je zabranjen ulazak u Crnu Goru kao i ostalim državljanima naše zemlje.\nSrpski pevači su uvek imali unapred zakazane nastupe, pa čak i kad su tamošnje vlasti odlučile da sruše najveće klubove na samoj obali mora, poput Trokadera, Parisa, Rafaela, Ambienta, Majmija i mnogih drugih. I pored toga su se održavali nastupi na otvorenom i u objektima koji su udaljeni od mora.\nGUBE CIFRE OD KOJIH BOLI GLAVA Prema rečima...\nPogledaj vesti o: Zvezde granda, Ceca\n17:39: Šta je Parlament slobodne Srbije\n17:34: Vlada Libana podnela ostavku zbog eksplozije u Bejrutu\n17:31: NESREĆA NA PEŠAČKOM PRELAZU Automobil udario sedmogodišnju de...\n17:31: "ZA PARKIRANJE NA PEŠAČKOM 25.000 DINARA" Vesić: Ko se bude ba...\n17:31: Švarceneger postao deda: Porodila se njegova starija ćerka


source.ba | Audi zbog kvara crijeva za gorivo povlači 50.000 automobila\nAudi zbog kvara crijeva za gorivo povlači 50.000 automobila\nKompanija Audi je saopštila da će zbog problema sa crijevima za gorivo na modelima A6 i A7, koji mogu da dovedu do curenja istog, opozvati oko 50.000 automobila, kako bi se problem uklonio.\nAdministracija za bezbjednost saobraćaja je najavila da je na modelima Audi A6 i A7 proizvedenim u periodu između 2012. i 2014. godine otkriven problem na crijevima za gorivo koji može dovesti do curenja istog.\nS obzirom da bi taj problem mogao da dovede do curenja goriva, koje bi potom moglo da se zapali, kompanija ovaj problem shvata veoma ozbiljno. Međutim, problem je otkriven samo na modelima sa trolitarskim TFSI agregatom, te se procijenjuje da će biti opozvano 48.693 vozila samo na tlu SAD-a.\nAudi će kontaktirati svakog od vlasnika tih modela, kako bi se sa njima dogovorio oko termina u kojima će im zamjeniti problematična crijeva, od 5. februara.\nNakon najavljenog povlačenja od 330.000 vozila kompanije Audi zbog problema sa električnim instalacijama, ovo je samo još jedan u nizu od finansijskih udaraca, piše CDM.


Neće biti modifikacije plana Ahtisarija – Nadlanu.com\nNeće biti modifikacije plana Ahtisarija\nPRIŠTINA, 17. avgusta 2010. (Beta) – Portparol Međunarodne civilne kancelarije Kai Miler Berner izjavio je u utorak da neće biti modifikacije plana bivšeg posrednika za status Kosova Martija Ahtisarija u delu koji se odnosi na sever Kosova.\nU interviju za albanski servis BBC, Miler Berner je rekao da plan Ahtisarija predviđa široka ovlašćenja za novu opštinu Severna Mitrovica u kojoj Srbi imaju većinu, kao i konstruktivnu ulogu Beograda.\n„Arhisarijev plan nudi široke aranžmane za lokalnu samoupravu u Severnoj Mitrovici. To uključuje značajna ovlašćenja u sekundarnoj zdrastvenoj zaštiti i obrazovanju, uključujući i visoko obrazovanja. Druge opštine na severu će imati koristi od proširenja ovlasćenja i snažno opredeljenje za prava manjina“, naveo je portparol MCK.\nMiler Berner je ocenio da je plan Martija Ahtisarija ostvaren u suštini, ali da ostaju neispunjena značajna pitanja kao što su proces decentralizacije i stvaranje nove opštine Severna Mitrovica, ocenivši da su i na ovom planu napravljeni značajni pomaci.


Vesti online / Svi komentari / Policajci počinili 552 krivična dela\nPolicijski službenici u Srbiji su u 2010. godini počinili 522 krivična dela, za koja je prijave dobilo 536, više od polovine počinili su policajci opšte nadležnosti, a četvrtinu saobraćajci, navodi se u izveštaju Ministarstva unutrašnjih poslova o radu protekle godine.\nDa nabrajam krininalce zive i ubijene koji su imali znacku neke sluzbe??? Neki su ,kao , ubijali ustase u inostranstvu, ali mislim da su i nekog binasr,a posle se pravili nacionaliste i srboljubi! Gamad komunjarska postala srpska elita i prihvatila krst, ali sa dosta kila zlata u kajlama oko vrata!\nSvaka cast postenim pripadnicima policije koji imaju svest o bezbednosti i Drzavi i Zakonu! Njihova hrabrost je nemerljivo velika! Daj boze da imaju sto manje posla i da uzivaju u mirnoj Srbiji sto pre!


Predstavnici dijaspore uložili su 100.000 eura, a Opština Ulcinj i Ministarstvo prosvjete budžet po 120.000 eura. Učenici i njihovi nastavnici iz ovog kraja moći će da borave, stvaraju i uče u prijatnom ambijentu i savremenim uslovima u objektu od 510m2, koji posjeduje četiri učionice i zbornicu, a objekat je prilagođen i osobama sa invaliditetom\nNovoizgrađena područna ustanova OŠ „Bedri Elezaga“ u Sukobinu u Opštini Ulcinj otvorila je vrata ove školske godine za 80 mališana.\nProjekat je finansijski podržan od Ministarstva prosvjete, Opštine Ulcinj i predstavnika dijaspore iz SAD-a porijeklom iz Ulcinja.\nPredstavnici dijaspore uložili su 100.000 eura, a Opština Ulcinj i Ministarstvo prosvjete budžet po 120.000 eura, saopšteno je iz Uprave za dijasporu. Učenici i njihovi nastavnici iz ovog kraja moći će da borave, stvaraju i uče u prijatnom ambijentu i savremenim uslovima u objektu od 510m2, koji posjeduje četiri učionice i zbornicu, a objekat je prilagođen i osobama sa invaliditetom.\nOtvaranju škole prisustvovali su ministar prosvjete Damir Šehović, predsjednik Opštine Ulcinj Ljoro Nrekić i direktor OŠ „Bedri Elezaga“ Arsim Cucović, a prisutnima se obratio i predstavnik dijaspore koja je učestvovala u projektu Cafo Boga.\nŠehović se zahvalio dijaspori iz SAD-a na čelu sa Cafom Bogom i Opštini Ulcinj za značajan doprinos projektu izgradnje škole u Sukobinu. Predsjednik Opštine Ulcinj Ljoro Nrekić je istakao da je ovaj projekat primjer dobre saradnje Opštine, Ministarstva i dijaspore SAD-a i naglasio da će se saradnja u ovom pravcu nastaviti, te da je zaokružen još jedan uspješan projekat u Ulcinju, a da mu još veću vrijednost daje to što je iz oblasti obrazovanja.


ZANIMLJIVOST: Globalno tržište osiguranja u 2017 godini solidno\n04-Jul-2018 Komentara: (0) Zanimljivost / Osiguranje u svetu / Istraživanje / Tržište osiguranja /\nSwiss Re je objavio analizu svetskog tržišta osiguranja u 2017. godini iz koje proizilazi da je globalna premija životnog osiguranja porasla za 0,5% u 2017. godini, dok je premija neživotnih osiguranja porasla za 2,8%. U studiji se naglašava da razvijena tržišta životnog osiguranja posebno usporavaju rast u ovoj oblasti. ...\nIE objavila godišnji izveštaj za 2017 - 2018 godinu\n24-May-2018 Komentara: (0) Insurane Europe / Tržište osiguranja u Evropi / Izveštaj /\nInsurance Europe (IE) je objavila svoj godišnji izveštaj za 2017-2018 u kojem su, između ostalog, istaknuti glavni izazovi sa kojima se industrija osiguranja u Evropi susreće u ovom periodu. ...\nZANIMLJIVOST: World Insurance Report 2017\n20-Sep-2017 Komentara: (0) Zanimljivost / Osiguranje u svetu / Tržište osiguranja /\nObjavljen je najnoviji Svetski izveštaj o osiguranju za 2017. godinu (World Insurance Report 2017) koji govori o novom talasu digitalne tehnologije sa kojim se suočava veći deo sektora osiguranja na globalnom nivou. ...\nZANIMLJIVOST: Svetsko tržište osiguranja u 2016 godini\n05-Jul-2017 Komentara: (0) Zanimljivost / Tržište osiguranja / Svetsko tržište osiguranja /\nGlobalna premija osiguranja u 2016. godini je iznosila 4,6 trilijuna dolara što iznosi 6,3% globalnog bruto društvenog proizvoda, ističe se u novoj publikaciji Swiss Re-a. U proseku je u 2016. godini svaka osoba na svetu potrošila 638 dolara na životno i neživotno osiguranje. ...\nZANIMLJIVOST: Teroristi motivisali tržište osiguranja na promene\n18-Jun-2017 Komentara: (0) Zanimljivost / Tržište osiguranja / Terorizam / Polise osiguranja / Terorističke pretnje /\nPromene u taktici terorista koji u nedavnim napadima na zapadnoevropske gradove ciljaju građane navela je osiguravačke kuće da ponude polise osiguranja koje uzimaju u obzir i posredne štete za kompanije. ...


Милица Момчиловић на челу Светске федерације научних новинара - ELEMENTARIJUM\nNa Svetskoj konferenciji naučnih novinara 2019, održanoj početkom jula u Lozani, Milica Momčilović, urednica i voditeljka Radio-televizije Srbije, izabrana je za predsednicu ove međunarodne organizacije\nFoto: Balkan Network of Science Journalists\nSvetska federacija naučnih novinara (World Federation of Science Journalists, WFSJ) ima novu predsednicu – Milicu Momčilović, urednicu i voditeljku Radio-televizije Srbije i članicu Odbora Balkanske mreže naučnih novinara. Ona je na ovu prestižnu poziciju izabrana na Svetskoj konferenciji naučnih novinara 2019, kojoj je početkom jula u Lozani prisustvovalo 1200 učesnika, uglavnom novinara, iz čak 80 država.\nMilica je od 2017. obavljala funkciju potpredsednice ove međunarodne organizacije, da bi sada predsedničko mesto preuzela od Muhameda Jahija, izvršnog direktora časopisa Nature Research za Bliski istok. Nakon što je imenovana za predsednicu WFSJ, najavila je da će se sledeća, dvanaesta Svetska konferencija naučnih novinara 2021, održati u kolumbijskom gradu Medeljinu.\nSvetska federacija naučnih novinara je neprofitna, nevladina organizacija, koja predstavlja više od 50 udruženja naučnih novinara i gotovo 10.000 novinara – iz Afrike, Severne i Južne Amerike, Azije, Pacifika, Evrope i sa Bliskog istoka – čiji je posao da izveštavaju o naučnim i tehnološkim dostignućima. Zadatak ove međunarodne organizacije je da ohrabruje i osnažuje kritički pristup prilikom izveštavanja o nauci, tehnologiji, životnoj sredini, zdravstvu, medicini, poljoprivredi i srodnim oblastima.\nSvetska federacija nastoji da naučno novinarstvo promoviše kao sponu između naučne zajednice i javnosti, a naučne novinare afirmiše kao ključne aktere u savremenim demokratskim društvima. Njeni ciljevi su da poboljša kvalitet izveštavanja o nauci, promoviše određene novinarske standarde i podrži novinare koji prate nauku i tehnologiju širom sveta.


Ambasador Fabrici posetio novi integrisani informativni desk RTS-a - Podrška medijskim reformama u Srbiji\nŠef Delegacije Evropske unije u Srbiji, ambasador Sem Fabrici posetio je danas Radio-televiziju Srbije.\nAmbasador Fabrici se sastao sa generalnim direktorom RTS-a Draganom Bujoševićem, urednicima javnog medijskog servisa i predstavnicima ekspertskog tima ICE EEIG koji implementiraju projekat „Podrška medijskim reformama u Srbiji“ koji finansijski podržava Evropska unija.\nTokom ove posete ambasador se upoznao sa potpuno novim, integrisanim informativnim deskom RTS-a u kojem su po prvi put objedinjeni televizija, radio, internet portal i društveni mediji.\nAmbasador Fabrici se detaljno informisao o značaju obuke i savetima koje putem kontinuirane podrške uredničkom timu pružaju eksperti ICE EEIG u kompleksnom procesu preseljenja u novu, integrisanu redakciju u kojoj će sve programske platforme od sada raditi pod istim krovom.\nŠef delegacije Evropske unije detaljno je upoznat i sa komponentom projekta „Podrška medijskim reformama u Srbiji“ koja se odnosi na izradu priručnika i produkciju televizijskog programa o medijskoj pismenosti koji se sprovodi u saradnji sa Ministarstvom kulture i informisanja.\nU sklopu današnje posete, ambasador Fabrici je posetio i Radio Beograd kojem je čestitao 95. godišnjicu rada.


Kuća u obliku džinovske grane smeštena u japanskoj šumi - Moj Enterijer – Kupatila, Nameštaj, Kuhinje, Garniture...\nOvo je neobična priča o jednoj vrlo zanimljivoj kući skrivenoj u gustoj šumi u Japanu.\nKuća je delo studija Florian Busch Architects a sagrađena je tokom godine sa kojom smo se nedavno pozdravili. Smeštena na čistini u blizini skijališta, ova kuća predstavlja odličnu lokaciju za odmor iz snova. Ako svemu tome dodamo njen neobičan oblik, koji podseća gledano iz ptičije perspektive na džinovsku granu, dobija se jedno impresivno zdanje koje obećava nezaboravan provod.\nNjeni vlasnici nisu želeli da se ova građevina nađe na prometnoj lokaciji, već da bude izdvojena i smeštena u srcu šume, gde je okružuju samo priroda i njeni zvuci. Takođe umesto da bude na nekom raskrčenom placu, ona je smeštena na samoj ivici šume, pri čemu joj drveće čuva leđa i pravi zaklon. Kuća se proteže horizontalno pri čemu su sve prostorije u njoj organizovane na jednom spratu.\nOrganski oblik koji deluje poput ogromne grane, daje u isto vreme ovoj kući mogućnost da se izdvaja svojim dizajnom od klasičnih kuća, ali i da se savršeno uklapa u svoje okruženje. Svaki izdanak grane predstavlja jednu od prostorija koje se nalaze u kući, a do kojih se dolazi iz centralnog područja. Svaki izdanak je otvoren na drugom kraju, odnosno veliki panoramski prozori mu daju dodir sa spoljašnjošću. Neobičan dizajn kuće uslovio je neobičan raspored prostorija u njoj koje uprkos svemu deluju vrlo skladno i funkcionalno.\nSpecifičan dizajn omogućava vlasnicima ove kuće da uživaju u međusobnom društvu ako to žele, kao i da se osame ako za to postoji potreba. U svakom trenutu oni se osećaju povezanima, baš kao što to u šumi čine dva najudaljenija stabla, budući da im se krošnje – dodiruju. Mali seoski drum vodi do ove kuće, a dovoljno skrivena u šumi, ona zadržava svoju privatnost na maksimalnom nivou.\nkuca u obliku dzinovske grane |\nkuca u japanskoj sumi |